GAJIĆ: JESAM ZADOVOLJAN, ALI NE I EUFORIČAN - Sportski Portal\nSezona 2019/20. u Linglong Superligi Srbije počela je odlično za fudbalere Vojvodine. Posle prva četiri kola, crveno-beli imaju maksimalnih 12 bodova i, uz gol razliku 14:1, nalaze se na prvom mestu na tabeli.\nLogično, ovakvi rezultati izazivaju zadovoljstvo i radost kod svih onih kojima je stalo do toga da „stara dama“ srpskog fudbala bude jaka i uspešna, a među njima je sigurno i predsednik FK Vojvodina Vojislav Gajić, nakon čijeg povratka u klub su se, iako je od tada prošlo samo dva meseca, mnoge stvari drastično promenile.\nIpak, on odmereno gleda na sve ono što je do sada urađeno i postignuto, svestan toga da svima u klubu predstoji još mnogo rada i truda kako bi Voša bila na onom pravom, evropskom nivou.\n– Zbog rezultata koje smo do sada ostvarili, naravno da sam zadovoljan, ali ne i euforičan. Mi smo tek na početku onoga što želimo da postignemo i, da bismo uspeli u tome, predstoji nam još mnogo posla. Ipak, rezultati u prva četiri kola su pokazatelj da radimo dobro i ohrabruju nas da tako i nastavimo – kaže Gajić.\nZa dobre rezultate, svakako velike zasluge idu na račun novog sportskog direktora i stručnog štaba na čelu sa Nenadom Lalatovićem, posebno ukoliko se u obzir uzme činjenica da su, u momentu kada su stupili na dužnost, mnoge ekipe već bile počele sa pripremama i formiranjem tima?\n– Imali smo taj peh da je, usled raznih okolnosti, rukovodstvo kluba relativno kasno formirano, pa samim tim i njegov deo koji je zadužen za sportska pitanja, te smo svi imali nekako malo vremena da na vreme dođemo do onoga što želimo. Naš novi sportski direktor ima veliko iskustvo iz svoje igračke karijere, ali i privatnog biznisa kojim se bavi, te je jako važno da na njegovom mestu bude neko ko se jednako dobro razume i u sport i u ekonomiju. Posvećen je svom poslu i radi ga sa velikom ljubavlju, jer Vojvodina je njegov klub, u kojem je završio karijeru. Ono što posebno moram da naglasim kod njega jeste to da ume da prepozna igrača i u odnosu sa njima, kao i sa svima ostalima, uvek je vrlo direktan, ponekad možda i oštar, ali svakako i pravičan. Naravno, za dobre rezultate je izuzetno bitna i sinergija koju imamo sa šefom stručnog štaba, koji ima apsolutnu slobodu u svom radu, a to je sigurno jedan od razloga zbog kojeg imamo ovako dobre rezultate na početku sezone.\nPored odličnih rezultata, navijače Vojvodine sigurno može da raduje i činjenica da u prvom timu crveno-belih trenutno ima nekoliko mladića od 18-19 godina koji su prošli kroz omladinsku školu „Ilija Pantelić“ i koji ove sezone, ne samo da dobijaju, već i koriste svoju šansu na najbolji mogući način?\n– Omladinska škola predstavlja oslonac funkcionisanja i budućnosti svakog ozbiljnog evropskog kluba, te je samim tim jasno da tako mora biti i u Vojvodini. Naša omladinska škola, iako ima svoj renome i tradiciju, u poslednje vreme je bila potpuno zapuštena i sistem rada u njoj mora da se menja iz korena. Jednostavno, prošla su ona vremena da se igrač čeka dok ne napuni 18 godina, pa da se tek onda sa njim potpisuje profesionalni ugovor. Danas se talenti prepoznaju već sa 12-13 godina i klub već tada treba da počne da radi na tome da ih zadrži u svojim redovima dok ne stasaju za prvi tim, te mi je veliko zadovoljstvo da saopštim da ćemo uskoro potpisati stipendijske i profesionalne ugovore sa čak 18 igrača iz naših mlađih kategorija. Naravno, nemoguće je očekivati da svako od njih dođe na nivo na kakvom su danas jedan Sergej Milinković-Savić ili Mijat Gaćinović, ali ukoliko od 10 onih u koje uložite dobijete dvojicu igrača evropskog nivoa, to je svakako dobar rezultat i predstvlja višestruku korist za klub. Naravno, pri svemu tome, bitnu ulogu ima i stručni štab prvog tima, koji tim mladim igračima treba dozirano da pruža priliku da se istaknu, baš kao što to naš stručni štab čini u ovoj sezoni.\nPored omladinske škole, stabilnost kluba svakako bitno zavisi i od sveukupne finansijske situacije. S tim u vezi, treba istaći da su igračima i zaposlenima plate za prošli mesec isplaćene do petog avgusta, što je bila retkost u FK Vojvodina u prethodnom periodu?\n– Finansijska konsolidacija kluba za sada ide u dobrom smeru i naravno, tako treba i da ostane. Doduše, još uvek nas muče neke stvari iz prošlosti, ali i to se polako rešava. U ovom trenutku, svakako nam je prioritet redovna isplata plata za one koji su trenutno deo FK Vojvodina, jer to je preduslov da klub nastavi sa dobrim rezultatima i funkcioniše uhodano i stabilno.\nPre nekoliko dana, gradonačelnik Novog Sada Miloš Vučević izjavio je da će ovo biti poslednja sezona u kojoj će se utakmice igrati na ovakvom stadionu „Karađorđe“, pa je zbog toga najavio i određeni poklon za navijače?\n– Pre svega, moram da kažem da je jako bitno to što je i gradonačelnik Novog Sada najavio izgradnju novog stadiona, jer sada cela ta priča dobija potpuno novu težinu. Izgradnja novog stadiona je sada potpuno izvesna i svima nam je drago zbog toga, jer da bi Vojvodina bila na višem nivou od sadašnjeg i redovno učestvovala u evropskim takmičenjima, novi stadion je neophodan. Gospodin Vučević je obećao da će se maksimalno založiti da se papirološki i tehnički izgradnja novog stadiona što više ubrza, zbog čega smo mu veoma zahvalni. Što se tiče navijača, mi smo na utakmici protiv Rada odlučili da ih obradujemo besplatnim ulazom, a u razgovoru sa gradonačelnikom, složili smo se da bi bilo dobro da u tom pravcu nastavimo i ubuduće, te mogu da kažem da nam je plan da ulaz bude besplatan do kraja sezone. Naš cilj je da na svakom meču bude što više naših navijača, a naravno, uz njihovu pomoć je i igračima mnogo lakše da dođu do pobede. Zato ih pozivam da već protiv TSC-a ispune tribine „Karađorđa“, a uveren sam da će igrači dati sve od sebe da ih obraduju još jednim dobrim rezultatom u ovoj sezoni – zaključio je Gajić.\nPovezane temeFK VojvodinaFudbalLinglong Superliga SrbijeNovi SadSuper liga SrbijeVestiVojislav GajićVojvodina


Besplatna procena selidbe umesto dogovaranja cene putem telefona - Selidbe Beograd\nSelidbe Beograd > blog > Besplatna procena selidbe umesto dogovaranja cene putem telefona\nKada su u pitanju manje selidbe, odnosno prevoz jedne ili par stvari, cene selidbe se može dogovoriti putem telefona. Obično su cene za ovu vrstu usluge slične (nema velikih odstupanja) na tržištu.\nMeđutim, ako je u pitanju veća količina stvari i ako se ne mogu putem telefona opisati neki komadi nameštaja i tehnike (veličina, težina, komplikovani sklopovi), kao i određene situacije, preporučujemo da upitate agenciju za selidbe da neko dođe kod vas na besplatnu procenu selidbe. Na taj način dobićete tačnu (imate pravo da se cenjkate 🙂 ), i pre svega definitivnu cenu koja se neće i ne može povećavati po obavljenom poslu. Takođe, imaćete priliku da upoznate ljude i vidite s kim imate posla.\nNemojte nasedati na nerealno niske cene koje vam ljudi mogu ponuditi putem telefona, samo da biste prihvatili njihovu ponudu. Kroz razmenu iskustva sa klijentima koji su se selili više puta sa različitim agencijama, došli smo do zaključka da postoje agencije koje namerno kažu nisku cenu preko telefona, samo da bi dobili posao. Onda, najčešće u toku selidbe, pokušavaju da iznude veću cenu sa izgovorima tipa: ima mnogo više stvari nego što ste rekli, neki nameštaj mora da se demontira ili namerno dođu sa manjim vozilom za selidbu pa traže da platite dodatno sledeću turu.\nMnogi ljudi su zbog takvih agencija imali neprijatno iskustvo i dodatni stres prilikom selidbe.\nAgencija A1 selidbe ima politiku da svakom potencijalnom klijentu ponudi dolazak na besplatnu procenu selidbe, kako zbog naše, tako i klijentove sigurnosti. Nastojimo da sagledamo sve faktore prilikom procene, pa je mogućnost greške svedena na minimum. Na našim stranicama imate opciju za online procenu selidbe, i ona je informativnog karaktera. Tačnu cenu selidbe i trajanje procesa saznaćete na licu mesta.\nSelidbe zimi, zimske selidbe Iako se većina preseljenja na velike […]\nSelidbe tokom letnjih meseci Saveti kako da uspešno prebrodite […]\n← Saveti za nošenje nameštaja\tZašto selidbe prepustiti profesionalcima →


Gardijan: Dodik stvara PLAĆENIČKU PARAVOJSKU koju regrutuje u SRPSKOM PODZEMLJU, a obučavaju\nPlaćenici obučeni od strane Rusa pomažu formiranje paravojne jedinice za podršku srpskih separatističkih lidera u Bosni, preneo je Gardijan”. pozivajući se na sarajevski list Žurnal njuz”. Tu informaciju je, prenosi dalje britanski list, potvrdio i ministar bezbednosti Bosne, a stiže u vreme kada je Zapad zabrinut zbog ruskih napora da destabilizuju Balkan i zaustave priključivanje regiona NATO paktu”.\nU utorak je Milorad Dodik, vatreni lider bosanskih Srba, održao vojnu paradu u Banja Luci, uprkos odluci Ustavnog suda. Žurnal” piše da se milicija pod nazivom Srpska čast”, koja je prošla obuku u ruskom humanitarnom centru u Nišu u Srbiji, priprema da uspostavi paravojnu grupu koja bi bila korišćena protiv Dodikovih protivnika”, piše Gardijan.\nList dodaje i da je sarajevski Žurnal” objavio fotografije ove milicije na ulicama Banja Luke, na kojima se poziraju u crnim duksericama i sa borbenom opremom. Sarajevski list objavio je i da je jedan od lidera te milicije Srbin Bojan Stojanović, navodno paravojnik koji je prošao obuku u Moskvi i kojem je ruski general Valerij Kalijakin dodelio medalju.\nSvesni smo ovoga već duže vreme i prikupili smo dosta informacija o tome rekao je ministar bezbednosti Dragan Mektić, preneo je Gardijan”, i dodao da ne može da iznosi detalje.\nKako se navodi u izveštaju britanskog lista koji prenosi bosanski medij, ova grupa regrutuje članove u srpskom podzemlju kako bi formirala jedinicu lojalnu Dodiku. List se poziva na procurele dokumente tajne službe, u kojima se navodi da su saradnici Dodika raspravljali o ciljevima sa liderima nove jedinice, među kojima se navodi i moguća intervencija ako opozicija pokuša da opstriše funkcionisanje autoriteta”.\nGardijan” piše i da je Stojković na svom Instagram profilu okačio sliku Vladimira Putina ispod koje je napisao Za takvog predsednika vredi dati život”, dok je ispod slike Dodika dodao Niko ne može da nas povredi, jači smo od sudbine”.\nVlada Bosne takođe radi na ulasku u NATO, ali otpor Republike Srpske pod Dodikom koči proces”, navodi Gardijan”.\nOvo je deo veće promene u međunarodnom poretku, počevši sa Gruzijom, Sirijom, Ukrajinom i mešanjem u američke izbore. Rusi su odlučili da iskoriste svoj uticaj na Balkanu da bi postigli rezultat koji žele, kraj Dejtona i stvaranje srpske države rekao je Ruf Bajrović, bivši ministar ekonomije BiH.\nKabinet predsednika Republike Srpske odbacio je tvrdnje koje su pojavile na pojedinim portalima da Milorad Dodik uz podršku Moskve formira paravojne jedinice”.\nRepublika Srpska ima svoje Ustavom i zakonima predvidjene institucije koje su u službi stabilnosti svih njenih gradjana, a konstrukcije koje su se pojavile na pojedinim portalima da predsednik Republike Milorad Dodik uz podršku Moskve formira paravojne jedinice” su izuzetno opasne i nisu u funkciji informisanja gradjana, saopšteno je iz kabineta predsednika RS.\nDa je to tako svedoči i činjenica da se autor spornog teksta nije pozvao ni na jednu proverljivu činjenicu koja bi ukazivala na tačnost njegovih navoda o formiranju takvih jedinica u Republici Srpskoj”, ističe se u saopštenju koje prenose banjalučke Nezavisne novine”.


Galerija na Malom Kalemegdanu, Prirodnjački muzej\nU privremenom prostoru čuva se prirodna i kulturna baština u 117 prirodnjačkih zbirki, sa oko 1 500 000 različitih primeraka iz Srbije, Balkanskog poluostrva, ali i celog sveta. Po broju primeraka izdvajaju se: mineraloška, petrološka, zbirke fosilnih i recentnih mekušaca, insekata, ptica, sisara, kao i Generalni herbarijum Balkanskog poluostrva, koje imaju veliku naučnu i muzeološku vrednost. Prirodnjački muzej poseduje jednu od najstarijih i najbogatijih stručnih biblioteka na Balkanu.\nPrirodnjački muzej nema stalnu postavku, a izložbena aktivnost, promocije, prezentacije i stručni skupovi odvijaju se u Galeriji na Kalemegdanu. Pedagoško propagandna služba muzeja ostvaruje intenzivnu saradnju sa sa brojnim školama Srbije, sa decom svih uzrasta.\nJosif Pančić je veoma značajna ličnost iz oblasti prirodnih nauka ne samo kod nas već i u svetu. Bio je prvi predsednik Srpske Kraljevske Akademije i profesor Velike škole. Njegov naučni rad je značajan za skoro sve biološke discipline, a njegov doprinos u botanici je od neprocenjive vrednosti. Iako je njegov rad pionirskog karaktera, to je ujedno bilo i zlatno doba botanike u Srbiji. Detaljno je istražio floru tadašnje Srbije, a otkrio je i opisao oko 50 i danas validnih, za nauku novih vrsta (Picea omorica, Ramonda sebica, Eryngium serbicum, Centaurea derventana i druge). Smatra se utemeljivačem Prirodnjačkog muzeja, jer je sa grupom svojih saradnika i učenika sistematski prikupljao i proučavao primerke iz prirode. Pančićevi učenici i naslednici: mineralozi, geolozi, botaničari i zoolozi su svojim radom na proučavanju prirode u Srbiji doprineli obogaćivanju budućih zbirki muzeja. Zbirke ovih prirodnjaka i danas se čuvaju u Muzeju, a pored naučne imaju i veliku istorijsku vrednost.\nPrva izložba muzeja otvorena je 1904. godine u Beogradu u prisustvu Kralja Petra I i zvaničnika, a prvo gostovanje prirodnjačkih eksponata u inostranstvu bilo je iste godine na Svetskoj izložbi u Parizu. Prvi upravnik Muzeja bio je akademik Petar Pavlović, geolog i predavač na Velikoj školi. Na mestu upravnika proveo je trideset godina, potpuno posvećen svome radu, tako da Muzej predstavlja njegovo životno delo. Tokom Prvog i Drugog Svetskog rata mnoge zbirke muzeja su oštećene ili uništene, i nepovratno su izgubljeni jedinstveni prirodnjački predmeti, arhiva i deo biblioteke. Nakon Drugog Svetskog rata Muzej je pokušao da otkloni posledice rata.\nPrirodnjačkom muzeju je 1972. godine pripojen Muzej šumarstva i lova, sa svojim zbirkama lovačkih trofeja i lovačkog oružja. Muzej ima četiri sektora: Geološki sektor (koji se bavi mineralogijom, petrologijom i paleontologijom), Biološki sektor ( koji se bavi botanikom, zoologijom i mikologijom), Sektor za edukaciju i odnose s javnošću i Sektor zajedničkih službi. Prirodnjački muzej je jedan od retkih muzeja kod nas, u čijem sastavu je i Naučno-istraživačka jedinica. Jedna od značajnih zbirki Muzeja je Generalni herbarijum Balkanskog poluostrva, koji predstavlja bazu podataka flore regiona bivše Jugoslavije, uključujući i primerke iz Bugarske, Grčke i Albanije. Procenjuje se da ima oko pola miliona primeraka viših biljaka.\nJoš neke od značajnih zbirki se nalaze u muzeju: zbirka minerala Trepče, zbirka minerala i ruda Srbije, zbirka meteorita, bogate zbirke paleoflore i paleofaune Srbije, zbirka vodozemaca, gmizavaca, ptica, sisara, entomološka zbirka i druge. U okviru muzeja je i specijalizovana naučna biblioteka, koja sadrži preko 22 000 naslova knjiga, rukopisa, naučnih časopisa, geografskih i geoloških karata. Pedagoška služba muzeja sarađuje sa brojnim školama u Beogradu i Srbiji. U sastavu Muzeja je Galerija, koja se nalazi u sklopu Beogradske tvrđave Kalemegdan, i u kojoj se održavaju izložbe, prezentacije, predavanja i promocije.


Općina Kalesija uz saradnju sa World Vision obezbjedila 40 hiljada KM za nabavku plastenika i pilića - RTV SLON\nNačelnik Općine Kalesija Sead Džafić potpisao je sa predstavnicima organizacije World Vision Sporazum o sufinansiranju projekta ekonomsko osnaživanje najranjivijih porodica kroz projekat nabavke plastenika te brojler pilića.\nNavedena dva projekta iznose 40 hiljada KM, od čega Općina Kalesija izdvaja 50 posto sredstava. Mi od ranije imamo dobru saradnju sa predstavnicima World Vision-a i ta saradnja je nastavljena i kroz ove projekte. Želimo da našem stanovništvu pomognemo da kroz plasteničku proizvodnju povrća ostvare neku dobit za sebe, kazao je općinski načelnik Sead Džafić.\nOn ističe da će za nabavku plastenika World Vision dati 40 posto sredstava kao i Općina Kalesija, dok će korisnici imati učešće od 20 posto s tim da dobijeni plastenik neće moći prodati određeni period. Projekat bi trebao da se realizira do sredine augusta, a u narednim danima će biti objavljen i Javni poziv te usovi i kriteriji za dodjelu plastenika i brojler pilića.\nPrethodni članakMUP RH donirao vrijednu opremu Graničnoj policiji BiH\nSljedeći ČlanakNovo na Slatini: Otvaranje savremene laboratorije i poliklinike kojoj vjerujete preko 22 godine!


Napredno internet oglašavanje u Srbiji — Wannabe Magazine\nNovi baner, pod nazivom Httpool Engagement, prati poslednje svetske trendove iz oblasti internet oglašavanja u kojima do interakcije dolazi angažovanjem (engagement) posetioca Web sajta. Tek nakon angažovanja posetioca i pokazanog interesovanja dolazi do veće interakcije, prilikom koje oglašivači dobijaju povećanu vidljivost i brojne dodatne mogućnosti, poput uvezivanja društvenih mreža, postavljanja video-spota, mape, galerije fotografija, kontakt formulara i drugih opcija.\nHttpoolu je prisutan u Srbiji od 2005. godine\nHttpool je u prošloj godini premijerno predstavio IAB (Interactive Advertising Bureau) Rising Stars formate, a za ovu godinu, pored Engagement formata, na tržištu će predstaviti još novih kreativnih opcija na polju internet i mobilnog oglašavanja.\nPrema podacima za 2012. koje je objavio Republički zavod za statistiku, 47.5% domaćinstava poseduje internet priključak, a 38% domaćinstava u Srbiji ima širokopojasnu (broadband) internet konekciju. Preko 2,7 miliona lica u Srbiji koristilo je internet u poslednja tri meseca.\nHttpool je danas pozicioniran kao vodeći dobavljač usluga internet oglašavanja sa najvećim iskustvom na ovom tržištu i prisustvom u većini evropskim zemalja, Aziji i SAD-u\nShodno prirodi ove industrije, Httpool ide u korak sa najnovijim globalnim trendovima u oglašavanju, uvodeći ih na srpsko tržište dinamikom koju diktira stepen razvijenosti lokalne internet zajednice\nVrednost tržišta internet oglašavanja u Srbiji procenjena je na preko 12 miliona evra u 2011. u adex istraživanju koju je sproveo IAB Srbija. Rast tržišta u 2011. procenjen je na 36.12% u 2011, čime je naša zemlja bila jedna od zemalja sa najvećom stopom rasta u Evropi. Prema prvim procenama rast tržišta internet oglašavanja u Srbiji u 2012. bio je duplo manji nego u 2011.\nKljučne reči Httpoolinternetinternet oglašavanjeNapredno internet oglašavanje u SrbijiSrbija


Kao što je poznato, ove godine su obnovljene zgrade ove škole i u Bečeju i Radičeviću.\nĐaci ove škole pozdravili su ministra Šarčevića pesmama koje je izveo hor škole. Pored ministra prosvete, ceremoniji su prisustvovali i Vuk Radojević, pokrajinski sekretar za poljoprivredu, vodoprivredu i šumarstvo, kao i Dragan Tošić, predsednik opštine Bečej.\nPredsednik Tošić zahvalio se na podršci koju je ovo ministarstvo pružilo opštini Bečej, kao i na podršci ministarstva privrede na čijem konkursu su i dobijena sredstva za obnovu škole “Zdravko Gložanski”. On je još dodao: “Pre pet ili šest godina, školstvo u Bečeju je imalo problem sa time kako će isplatiti putne troškove zaposlenima ili kupiti dnevnike i krede, a sada smo došli do ove faze kada rekonstruišemo objekte. Vidi se da smo na pravom putu i na tome ćemo i nastaviti i još ćemo ulagati u školstvo u Bečeju”\nMinistar Šarčević je istakao da sva deca, ne samo u Radičeviću i Bečeju, već u celoj Vojvodini i Srbiji, imaju pravo na kvalitetno obrazovanje i da je, upravo, na ministarstvu prosvete i lokalnim samoupravama da im omoguće da to pravo i iskoriste. “Škole u Bečeju i Novom Bečeju su u dosta dobrom stanju. Ja to znam iz statistike, ali, drugačije je kada dođete na lice mesta i porazgovarate sa ljudima i čujete njihove i probleme i ideje. Ministarstvo je tu da otvorimo ideje, da sve što bude u novom zakonu uđe u autonomiju ustanova, da samo kvalitet koji ova škola pokazuje i na eksternom bodovanju bude bitan za finansiranje ustanove” rekao je Šarčević.\nNeophodnost političke stabilnosti i doslednosti, kao i privrednog razvoja za unapređenje školskog sistema u Bečeju istakao je kao bitne pokrajinski sekretar Vuk Radojević. Radojević koji je bio predsednik opštine Bečej u vreme kada je opština konkurisala za sredstva za obnovu škole “Zdravko Gložanski” rekao je ovim povodom: “Jednim odgovornim pristupom, domaćinskim, racionalnim poslovanjem u opštini Bečej prevazišli smo finansijske probleme, stvorili neophodne preduslove i obezbedili neophodna sopstvena sredstva kako bismo uopšte i mogli da budemo konkurentni i da sa kvalitetnim projektima konkurišemo i kod pokrajinske i kod republičke vlade i realizujemo ovakve i slične projekte”\nMinistar Šarčević, sekretar Radojević i predsednik Tošić su posle svečanog dela protokola obišli rekonstruisani objekat osnovne škole u Radičeviću.


BiH dobila spor protiv RS-a – Minber\nsrp. 24, 2016 at 3:54 pm\nVlada Republike Srpske dužna je platiti 182.338,67 KM na ime finansiranja Vijeća za državnu pomoć BiH, potvrdilo je i drugostepeno vijeće Suda BiH.\nRepublika Srpska izgubila je spor koji je protiv nje pokrenulo Pravobranilaštvo BiH i dužna je platiti 182.338,67 KM na ime finansiranja Vijeća za državnu pomoć Bosne i Hercegovine, potvrđeno je za Oslobođenje u Vijeću ministara BiH, po čijoj tužbi protiv Republike Srpske je Sud BiH presudio da je RS dužan da na ime finansiranja Vijeća za državnu pomoć u 2013. isplati 80.338,67 KM, a za 2014. ukupno 102.000 KM.\nOvu presudu, kako se navodi u odgovoru Ministarstva vanjske trgovine i ekonomskih odnosa BiH na jedno od poslaničkih pitanja u Parlamentu BiH, potvrdilo je i drugostepeno vijeće Suda Bosne i Hercegovine.\nNa upit Oslobođenja o ovom slučaju, Pravobranilaštvo BiH jučer nije odgovorilo.\nNa pitanje člana Kolegija Predstavničkog doma PSBiH Šefika Džaferovića šta je urađeno na provedbi Zakona o sistemu državne pomoći BiH i postoje li problemi u njegovoj implementaciji, sredinom prošlog mjeseca ministar vanjske trgovine i ekonomskih odnosa Mirko Šarović naveo je kako je utvrđeno da je Zakon o sistemu državne pomoći neusklađen s evropskom legislativom.\n– Osnovni problem u implementaciji Zakona je način finansiranja Vijeća, s obzirom na to da se u skladu sa članom 9. Zakona Vijeće sa Sekretarijatom finansira sa po jednu trećinu iz budžeta BiH, budžeta Federacije BiH i budžeta RS-a. U budžet Vijeća za 2013. i 2014. Republika Srpska je uplaćivala samo po 40.000 KM, te je ostala dužna za 2013. iznos od 80.338,67 KM, a za 2014. godinu iznos od 102.000 KM. Pravobranilaštvo BiH je podnijelo tužbu Sudu Bosne i Hercegovine radi isplate duga, te je taj sud 12. februara 2016. donio prvostepenu presudu kojom je usvojen tužbeni zahtjev, a kojim je naloženo RS-u da isplati ukupan dvogodišnji dug od 182.338,67 KM sa zakonskom zateznom kamatom i troškovima parničnog postupka. Krajem marta drugostepeno vijeće Suda BiH je postupajući po žalbi Republike Srpske odbilo navode žalbe i potvrdilo prvostepenu presudu, te je presuda 30. aprila dobila na Sudu BiH klauzulu pravomoćnosti. Republika Srpska je uložila vanredno pravno sredstvo reviziju na pravosnažnu i izvršnu presudu, ali revizija ne odgađa izvršenje presude, pa je Pravobranilaštvo BiH 8. juna podnijelo prijedlog za izvršenje pravosnažne i izvršne presude, kazao je ministar Šarović.\nadmin 24 srpnja, 2016\nTurska raspušta predsjedničku gardu nakon neuspjelog puča


Vrtići otvoreni u 14 opština, polumaturanti u klupe – Sjever Crne Gore\nJavne i privatne obrazovno vaspitne ustanove u opštinama Plav, Gusinje, Petnjica, Herceg Novi, Žabljak, Tivat, Kotor, Plužine, Budva, Tuzi, Rožaje, Danilovgrad, Bar i Mojkovac redovno će raditi naredne sedmice, od 5. do 9. aprila. Škole će nastaviti sa onlajn nastavom izuzev učenika devetih razreda.\n„Ovakva odluka je donešena u cilju dodatne podrške učenicima devetog razreda, uzimajući u obzir da će se eksterna provjera znanja učenika na kraju trećeg ciklusa osnovne škole obaviti 13, 14. i 15. aprila 2021. godine. Provjera znanja, izrada testova, kontrolnih i pisanih zadataka može se, po potrebi, realizovati u svim osnovnim i srednjim školama na teritoriji Crne Gore u skladu sa preporukama koje se odnose na prevenciju i sprečavanje epidemije“, navodi se u saopštenju Ministartva prosvjete.\nOdluka je donijeta kako ističu, u skladu sa aktuelnom epidemiološkom situacijom i mjerama koje je donijelo Ministarstvo zdravlja.\nPrevPredhodniZgrada zrela za hitnu sanaciju\nSledećiDorada plana za 15 dana ili blokada računaNext


Obeleženo 70 godina rada kompanije "Sloboda" Čačak | Ministarstvo odbrane Republike Srbije\nObeleženo 70 godina rada kompanije "Sloboda" Čačak\n- Ona postiže izuzetne rezultate i želim da čestitam generalnom direktoru Stefanoviću i svim zaposlenima na rezultatima koje su ostvarili u poslednjih nekoliko godina, ali isto tako i da izrazim očekivanje da će nastaviti i da će neprekidno insistirati na tome da kupuju novu tehnologiju. Stalno ovladavaju novim procesima proizvodnje i novim proizvodima, jer to je jedini način da ostanemo konkurentni na svetskom tržištu, rekao je ministar odbrane.\n- To sigurno može da raduje i radnike „Slobode“, imaćemo više radnih mesta i više posla. Prvi i osnovni zadatak „Slobode“, ali isto tako i čitave odbrambene industrije Srbije, jeste da opremaju i naoružavaju našu vojsku. Naša vojska mora da bude sigurna i pouzdana u kvalitet proizvoda, u znanje inženjera, da ćemo uvek po nižim cenama nego na tržištu dobiti proizvod najboljeg kvaliteta. To je suština poslovanja odbrambene industrije Srbije i želim da zahvalim svim radnicima kompanije „Sloboda“ što nam to i omogućavaju, zaključio je ministar Vulin.\n- Uz sopstvena sredstva i pomoć Vlade investiraćemo u proširenje i optimizaciju postojećih kapaciteta za proizvodnju municije srednjih i velikih kalibara. Investiciona ulaganja obezbediće otvaranje novih radnih mesta, što je veoma značajno za Kompaniju, lokalnu samoupravu i Republiku Srbiju. Cilj je da u narednim godinama povećamo proizvodnju i time ostvarimo pozitivne ekonomske efekte koji će doneti veću dobit i poboljšanje standarda zaposlenih, rekao je Stefanović.\nObraćanje direktora Zorana Stefanovića


Nidek polovinom 2023. pocinje da proizvodi elektromotore u NS\nTanjug 2. januara 2022. 13:23\nNOVI SAD – Veliki broj naučnih i inženjerskih kadrova i povoljan geografski položaj Srbije privukao je japansku kompaniju Nidek da u 2021. godini investira u izgradnju fabrike u Novom Sadu, koja će proizvoditi pogonske elektromotore za električna vozila i time unaprediti privredni sistem naše zemlje i obezbediti između 1.000 i 2.000 novih radnih mesta.\nElektromotor za servo volan i pogonski elektromotor, kao i stator i rotor pogonskog elektromotora za hibridna vozila, proizvodiće se u našoj zemlji od polovine 2023. godine u fabrici „Nidec Electric Motor Serbia“, rečeno je Tanjugu u Nideku.\nJapanska kompanija će do polovine 2022. godine fizički završiti izgradnju fabrike, u industrijskoj zoni Novoga Sada, 90 kilometara severozapadno od Beograda.\nIzgradnja fabrike počela je 10. decembra polaganjem kamena temeljca u prisustvu predsednika Aleksandra Vučića, a objekat se zida na površini od 59.760 metara kvadratnih.\nOva japanska investicija obezbediće nova radna mesta i razvoj automobilske industrije u Srbiji, ali i povećati izbor domaćih i regionalnih dobavljača za proizvodnu opremu, te će kroz te aktivnosti dopineti unapređenju ekonomije u zemlji.\nNidek je u Srbiji, pored gradilišta, otvorio kancelariju u Spensu u Novom Sadu, a direktor kompanije „Nidec Electric Motor Serbia“ Marko Ivović kaže u izjavi za Tanjug da njegova firma za sada ima 12 zaposlenih iz Srbije i trojicu kolega iz Japana.\nPrema rečima Ivovića, njegov tim na projektu koji je u povoju trenutno čine zaposleni iz sektora računovodstva, finansija, ljudskih resursa i kontrole kvaliteta, kao i direktori i radnici u administraciji.\nIvović je kazao da je rok za završetak fabrike setembar 2022. godine, kada je planirano da se u fabriku postave mašine i oprema za proizvodnju i najavio da će sam proces proizvodnje početi do polovine 2023. godine.\n„Nidek u Srbiji će proizvoditi elektromotore za električna vozila i 2023. počinje prvi projekat i prva proizvodnja. Do 2024. uposlićemo oko 250 ljudi i proizvodićemo elektromotor za servo volan i pogonski motor za hibridno vozilo“, rekao je on.\nObjasnio je da prva faza podrazumeva dva proizvoda i iznosiće oko milion jedinica godišnje, te istakao da će nakon toga proizvodni kapaciteti i razvoj zavisiti od situacije na tržištu.\nDodao je da je plan da, kada proizvodnja dostigne pun kapacitet u prvoj fazi, kompanija zaposli između 1.000 i 2.000 ljudi.\nŠto se tiče stručnog kadra potrebnog za njegovu kompaniju, Ivović je ocenio da je proizvodnja električnih motora tehnološki napredan proces i da će ona u fabrici u Novom Sadu biti automatizovana, te poručio da će kompanija imati najviše potrebe za tehničkim inženjerskim stručnjacima.\n„S obzirom na proizvodne potencijale koje fabrika ima u našoj zemlji i obim organizacije poslovanja, imaćemo i potrebe za svim kadrovima od ekonomista, preko pravnika do psihologa“, dodao je direktor Nideka u Srbiji.\nNaglasio je da kompanija neće zapošljavati samo visokoobrazovan kadar, već će se truditi da, kroz treninge i obuku, interno razvija i unapređuje i srednjestručni kadar, kako bi mogli da se razvijaju i zauzimaju rukovodeće funkcije.\nIvović navodi da su i prvi konkursi za inženjersku struku nedavno objavljeni na sajtu kompanije i Linkedin stranici i dodaje da se na projektu pripreme proizvodnje radi, iako je sama fabrika u početnim fazama izgradnje.\n„Dosta ljudi nas kontaktira i dolazi u naše kancelarije ili nas kontaktira putem društvenih mreža i telefona. Veliko je interesovanje kako za rad u Nideku, tako i za neku potencijalnu saradnju“.\nOcenio je da je saradnja sa njegovom kompanijom dobra prilika za razvoj malih firmi i startapova i naveo da je Nidek u Srbiji zainteresovan za saradnju sa firmama koje mogu da proizvode određene delove za električne motore, prave mašine i opremu za Nidekovu proizvodnju ili snabdevaju fabriku nekim direktnim li indirektnim materijalima.\nPoručio je da je cilj njegove kompanije da se udruži sa što većim brojem lokalnih firmi, kako bi zajedno razvijali i osvajali internacionalno tržište.\nOsvrnuo se na situaciju u domaćoj automobilskoj industriji i rekao da Srbija ima mogućnosti za razvoj proizvodnje električnih automobila, kao i da naša zemlja ima kadar koji bi radio na tome.\nPotražnja za elektromotorima u automobilskoj industriji raste pošto neki automobil imaju i do 250 ektromotora, a Ivović kaže da otuda i dolazi inicijativa za ulaganja Nidek-a u Srbiju, koja je, kako je kazao, lokacijski i kadrovski u prednosti u odnosu na druge zemlje.\n„Za realizaciju ovog projekta zaslužna je jaka podrška Vlade Srbije. Takođe, naša zemlja ima inženjerske resurse koji su potrebni Nideku i geografski se nalazi u pogodnom položaju, s obzirom na to da su naše sestrinske kompanje u Mađarskoj, Poljskoj, Nemačkoj i Španiji“, objasnio je Ivović.\nNajavio je da će u Novom Sadu izgraditi i razvojno – istraživački centar (RND), koji će se baviti istraživanjima i unapređenjem Nidekovih proizvoda i koji će biti dobra prilika za mlade inženjere da se razvijaju u domenu nauke i struke.\nEkipa Tajuga je obišla i gradilište na kome se sada izvode radovi ravnanja terena, a direktor je objasnio faze koje će se realizovati u periodu nakon što fabrika bude završena.\nIvović je istakao da je plan da sedište „Nidec Electric Motor Serbia“ od septembra 2022. bude u fabrici i da će se tada početi sa instalacijom opreme i mašina za proizvodnju, nakon čega će se proizvoditi prvi uzorci.\nPodsetio je da je Nidek potpisao sporazum o strateškom partnerstvu sa Fakultetom tehničkih nauka u Novom Sadu i da budući inženjeri imaju šansu da se profesionalno ostvare na domaćem terenu.\n„Ovo je idealna prilika za mlade inženjere da uče i razmisle da svoju karijeru i svoju budućnost grade u stranoj kompaniji, a da pri tome ostanu u svojoj zemlji“, zakljčio je Ivović.\nMenadzer kvaliteta u kompaniji Nidek Srbija Željko Šopalović rekao je Tanjugu da se u kompaniju zaposlio polovinom novembra prošle godine i da se za kratak period upoznao sa japanskom kulturom i načinom poslovanja.\nObjasnio je da se njegov sektor u kompaniji odnosi na kontrolu kvaliteta i podršku proizvodnji i da je u kompaniji počela obuka zajedno sa kolegama iz Poljske i Nemačke.\nKazao je da su za proizvodnju električnih motora potrebna kućišta koja su od livenog aluminijuma i bakarnih žica, mageti, ležajevi, izolatori i osovine od čelika, i istakao da se za sada u kompaniji razmatraju lokalni i regionalni dobavljači.\nNakon obilaska kancelarije u Spensu i gradilišta, ekipa Tanjuga prošetala se Novim Sadom i pitala građane šta misle o Nideku.\nStariji Novosađanin kazao je da su ovakvi projekti izuzetno značajni, kako bi se sprečilo da mlad ljudi odlaze iz zemlje i da bi se stvorili uslovi za sigurna primanja i viši standard.\nSnežana Savić Blagojević, poreklom iz Doboja, kaže da o Japancima ima izuzetno pozitivno mišljenje, jer je taj naod pružio pomoć Bosni i Hercegovini posle rata.\n„Japanci su dovodili svoje stručnjake koji su implementirali projekte i kontrolisali novac koji su ulagali do samog kraja projekta. Tako da Japancima potpuno verujem“, kazala je ona. Novinar u penziji Kosta Rajović kazao je da će „Nidek“ u Srbiji otvoriti nove prilike i smanjiti nezaposlenost.\nKompanija „Nidek“ osnovana je 1973. godine u japanskom gradu Kjoto, a danas je svetski lider u proizvodnji svih tipova elektromotora sa najvećim udelom na globalnom tržištu za mele vretenaste motore koji napajaju hard disk pogone. Posluje u više od 40 zemalja, sa približno 340 kompanija iz grupacije i zapošljava više od 120. 000 ljudi širom sveta.\nU planu je da ova kompanija u Novom Sadu do 2026. godine otkupi još 16 hektara zemljišta za dalje faze investicije.


03-12-2020 22:52 Svet Planeta\nKina, Rusija i teroristi su izazovi koje Amerika mora da uzme u obzir, smatra predsedavajući Zajedničkog komiteta načelnika štabova američkih oružanih snaga Mark Mili.\n„Rusija, Severna Koreja, Iran i teroristi – mnogo toga se događa i događaće se“, rekao je Mili tokom virtuelnog foruma o odbrani.\nS tim u vezi, on je naglasio da značajnu pretnju predstavlja Kina i da je ta zemlja izazov sa kojim se suočavaju SAD. Prema njegovim rečima, u skladu sa dokumentima, Kina će u narednim decenijama pokušati da izjednači potencijale svoje vojske sa američkom.\n„Ne kažem da ćemo ući u rat sa Kinom. Govorim da moramo da sprečimo rat sa njom. Moraćemo da uložimo u sposobnost naših snaga da to spreče“, rekao je Mili tokom foruma.


Jeftini letovi iz Španije za Indiju - Avionske karte Španija Indija - eSky.ba\nLetovi iz Španije za Indiju\nPretražite letove iz Španije za Indiju\nProvjerite najbolje ponude letova iz Španije za Indiju\nZa rutu iz Španije za Indiju nema direktne veze\n✔ Postoje li posebne ponude za letove iz Španije za Indiju na eSky.ba?\n✔ Mogu li se pobrinuti za osiguranje prilikom rezervacije leta iz Španije za Indiju?\n✔ Ako rezerviram let iz Španije za Indiju, mogu li rezervirati ujedno i smještaj?\n✔ Koje avio-kompanije nude letove iz Španije za Indiju?\nBudite sigurni, da na eSky.ba ponuda letova iz Španije za Indiju uključuje ne samo niskotarifne avio-kompanije, već i one koje su specijalizirane za visoki standard.


Meteo blog Archives - Najbolja vremenska prognoza - SerbianMeteo\nNakon što tokom noći do oblasti Alpa i Balkana stigne front koji će doneti hladnu vazdušnu masu prouzrokovanu jakim ciklonom koji se premešta preko severnih predela Evrope u zaleđu Alpa doći će do formiranja...\nUsled spuštanja hladnog vazduha sa severa Evrope preko Alpa tokom noći na severu Jadrana očekuje se ciklogeneza, odnosno ”rađanje” novog ciklona kome smo ovog puta dali ime ”Glorija”. Ciklon je već počeo svoje delovanje...\nDoneli smo jednu odluku za koju znamo da se neće svima dopasti. Sa prvim jesenjim ciklonom počeli smo ponovo sa praksom da ciklonima dodeljujemo imena. Imena ciklonima dodeljujemo iz jednog praktičnog razloga, radi lakšeg...\nProleće sada i kalendarski stiže u naše predele u ponedeljak u 11.19h. A kakve nam vremenske prilike prva prolećna sedmica donosi videćemo u sledećoj analizi. Trenutna postavka baričkih sistema je takva da su zapad...


Dečak u zatvoru zbog marihuane\n► Dečak u zatvoru zbog marihuane\nSud u Indoneziji osudio je četrnaestogodišnjeg dečaka iz Australije na dva meseca zatvora zbog kupovine marihuane.\nOsuđeni dečak koji je 4. oktobra uhapšen na indonežanskom ostrvu Bali kada je kupovao oko sedam grama hašiša, počeo je da plače kad ga je sudija proglasio krivim za posedovanje droge.\n"Osuđen je na dva meseca zatvora, ali s obzirom na vreme koje je ovaj adolescent proveo u pritvoru ostaje mu samo nekoliko dana, odnosno u zatvoru će biti do 4. decembra", saopštio je sudija Amser Simandžuntak nakon izricanja presude u sudu u Denpasaru, glavom gradu provincije Bali.\nMeđutim, sudsko veće ocenilo je da je to najverovatnije najbolje rešenje i očekuje da roditelji neće uložiti žalbu. Australijiski ministar inostranih poslova Kevin Rad rekao je da je zadovolljan što će mladić biti kući za Božić.\nPolicija je uhapsila dečaka u trenutku kada se vraćao u hotel koji se nalazi u regionu Kuta na Baliju. Australijiski mediji navode da je dečak policiji ispričao da je drogu kupio od čoveka koji mu je rekao da nema šta da jede i da mu je novac potreban. Mediji navode da je za drogu dao 21 evro. U trenutku kada je sud izricao presudu, sa dečakom je bio njegov otac koji ga je držao za rame, pružajući mu podršku.\nPrema indonežanskom zakonu, dečak je mogao da dobije kaznu zatvora i od 12 godina jer se u toj zemlji deci sudi po istim uslovima kao i odraslima. Veliki broj Australijanaca je u zatvoru zbog trgovine drogom od kojih je dvoje osuđeno na smrt a šest na doživotnu robiju.\nautor: JS\tizvor: DailyTelegraph/Novi magazin


Ujedinjeni nastup albanske nacionalne manjine na izborima: Značajan korak ka integraciji? – ERVROPSKE ROMSKE NOVINE – ERVROPAKO ROMANO LIL – EUROPEAN ROMA NEWSPAPERS\nBEOGRAD – Početak 2020. godine političku scenu Srbije obeležile su značajne promene izbornog zakonodavstva kojima je smanjen izborni cenzus sa 5% na 3%, a stranke nacionalnih manjina dobile su 35% na osvojeni broj glasova odnosno na količnik pri primeni D’Ontovog sistema, sve to pre najavljenih, a usled vanrednog stanja, odloženih parlamentarnih izbora.\nStranke nacionalnih manjina, pogotovo one politički „ukrupnjene“ i dobro organizovane, tako su dobile olakšan put da dobiju svoje zastupnike u republičkom parlamentu.\nKoordinaciono telo – slika nevoljnosti da se unapredi status quo\nPo okončanju konflikta na jugu Srbije 2000-2001. godine osnovano je Koordinaciono telo za Preševo, Bujanovac i Medveđu, koje je trebalo da pomogne socio-ekonomski razvoj ovih opština, političku integraciju, kao i da služi kao kanal komunikacije, odnosno posrednik između opština sa albanskom većinom i Vlade Srbije.\nMeđutim, činjenica da njegova struktura i namena nije promenjena već skoro 20 godina, Janjiću govori da Vlada nema nameru da nešto značajnije promeni.\n„Koordinaciono telo je instrument za rešavanje krize, koje se pretvorilo u stalnu instituciju i njegovo postojanje danas uopšte nema smisla“, rekao je on i dodao da je ono postalo nefunkcionalno u trenutku kada se „Oslobodilačka vojska Preševa, Bujanovca i Medveđe“ razoružala i uspostavljen normalan život uz multietničku policiju i mehanizme pomoći Sjedinjenih Država i Evropske unije.\nReorganizacija ove institucije je planirana još 2004. godine sa planom da se nadležnosti postepeno prenose na opštine, ali suštinska reforma nikada nije izvedena.\n„Ovo telo je takođe vuklo čudne poteze, primer je oblast obrazovanja gde je u Bujanovcu formirano odeljenje Ekonomskog fakulteta iz Subotice, umesto da se pozajmi iskustvo više-jezičkog Univerziteta u Tetovu“, objasnio je Janjić i dodao da postoje i zahtevi Albanca da se uključe u vođenje Koordinacionog dela, što je kako je rekao, razuman potez.\nBudući pravac delovanja koalicije zavisi od Tirane, Prištine i dijaloga\nS obzirom da izmenjen izborni prag za nacionalne manjine i dogovoren zajednički nastup albanskih partija, Bojan Klačar, izvršni direktor Centra za slobodne izbore i demokratiju (CESID), zaključuje da su sada svakako veće šanse koalicije albanskih partija da osvoje najavljena 3 mandata, mada je rano govoriti da li su ova očekivanja i realna.\n„Kampanja koja je počela početkom marta će dobiti potpuno drugačiji izgled posle završetka vanrednog stanja. Cilj od tri poslanička mandata je ostvariv, a albanske stranke su preduzele neophodan korak, a to je ujedinjen nastup, dok će ostvarenje cilja zavisiti kako od celokupne izlaznosti na parlamentarnim izborima, tako i od izlaznosti u zajednicama gde su Albanci većina, odnosno od njihove motivacije i spremnosti da izađu na glasanje“, rekao je Klačar.\nOn je dodao da pošto se unapred ne zna koliki je prirodni prag, odnosno ne zna se koliko „vredi“ jedan mandat jer tu vrednost znamo tek posle izbora kada D’Ontova matrica „prođe“ kroz izborne rezultate. Danas je nemoguće da prognoziramo koliko je glasova dovoljno za ta tri mandata.\n„Ono što jeste izvesno i oko čega nema dileme je činjenica da je promena načina raspodele mandata od direktne koristi za sve manjinske izborne učesnike i da je dodatni stimulus za njihovu izbornu participaciju“, zaključio je Klačar.\nZa oba naša sagovornika stvaranje koalicije albanskih partija je u bliskoj vezi sa dijalogom Beograda i Prištine, a budući politički pravci delovanja biće koordinisani sa Tiranom i Prištinom, međutim to ne znači da oni neće biti usmereni i na unapređenju pozicije Albanaca u Srbiji.\n„Albanci u Srbiji će koordinirati svoje poteze sa kosovskom delegacijom“, rekao je Janjić i objasnio da je Plan od 7 tačaka albanskih predstavnika iz 2013. zapravo zahtev da Albanci u Srbiji dobiju ono što su dobili Srbi na Kosovu, odnosno taj zahtev predstavlja svojevrstan kontrateg.\nZa Klačara, s obzirom da je ujedinjenje dogovoreno u bliskoj koordinaciji sa Prištinom i Tiranom, znači da će njihova buduća izborna agenda dubinski zavisiti od Prištine i Tirane.\n„Imajući sve ovo u vidu čini se da je njihova procena da ukrupanjvanjem mogu da imaju snažniji uticaj na donošenje odluka na nacionalnom nivou kroz snažniju zastupljenost u parlamentu, pogotovo na temama koje su njima važne i godinama prisutne i da kroz saradnju sa Prištinom i Tiranom dogovaraju krupna politička pitanja i odnos prema njima, pre svega, prema pitanju rešavanja kosovskog problema“, zaključio je Klačar.\nJanjić ističe i to da je jako dobro što Albanci izlaze na izbore jer sa promenjenim cenzusom mogu čak stići i do formiranja poslaničke grupe.\n„Izlazak na republičke izbore dovodi do kraja politike bojkota odnosno nepriznavanja države Srbije i predstavlja mehanizam kojim oni mogu da kontrolišu vlast“ rekao je Janjić i dodao da je kod Albanaca narasla jedna obrazovana elita koja vodi stranke i nacionalni savet i koja bi mogla uspešno da predstavlja Albance i popravi njihov položaj u sredinama gde oni žive u velikom broju, ali i onih Albanaca koji su nevidljiva manjina koja živi izvan Preševa, Medveđe i Bujanovca, u velikim gradovima.\nOba sagovornika ne isključuju mogućnost da se u budućnosti predstavnici Albanaca nađu u vladajućoj koaliciji, ali ovakav razvoj događaja za njih je determinisan dijalogom Beograda i Prištine i saglasnošću političkih struktura sa Kosova i iz Albanije.\n„Mogu da zamislim albanske poslanike u skupštinskoj većini, ali ne dok traje dijalog“, rekao je Janjić i objasnio da bi iz ugla sadašnjih vlasti to izuzetno ojačalo poziciju Albanaca i Kosova u pregovorima.\n„To bi bio ozbiljan potez koji zahteva potpuno drugačiju politiku od onoga koji predstavlja ova vlast“, zaključio je Janjić.\nZa Klačara ovakav scenario je moguć, samo ukoliko je prihvatljiv Prištini i Tirani, odnosno ukoliko bude bila u pitanju neka strateška procena ili međunarodni kontekst u odnosu na kosovske pregovore.\n„U načelu, bez te dimenzije verovatnije je da će albanske stranke biti kao i do sada izvan vladajuće koalicije, ali korektan i konstruktivan politički akter u parlamentu“, zaključio je Klačar.\nZa državu Srbiju i za građane Srbije albanske nacionalnosti, bolja predstavljenost Albanaca u Narodnoj skupštini, koja dolazi ujedinjenim nastupom je korisna. Ona otvara prostor za komunikaciju sa manje šumova, institucionalno kanalisanje političkih neslaganja i „nacionalizaciju“ albanskih problema u Srbiji, prevazilaženjem opštinskih granica. Možda će popis stanovništva 2021. godine u Srbiji dati prvi put odgovor da li je došlo do pozitivnih promena u odnosu Vlada Republike Srbije i albanske nacionalne manjine i šta možemo očekivati u budućnosti.


Bez Kurda DAEŠ bi i dalje bio u Mosulu - 21.02.2018, Sputnik Srbija\nBez Kurda DAEŠ bi i dalje bio u Mosulu\nKurdski problem jedan je od ključnih na Bliskom istoku, postojao je i mnogo pre Arapskog proleća i postojaće još dugo. U temelju mu je protivrečnost, problem... 21.02.2018, Sputnik Srbija\nanalize i mišljenja, komentari i analitika, turska, sirija, irak\n© AFP 2022 / Safin Hamed Borci kurdske pešmerge\nKurdski problem jedan je od ključnih na Bliskom istoku, postojao je i mnogo pre Arapskog proleća i postojaće još dugo. U temelju mu je protivrečnost, problem koji potresa i mnoge evropske države — to je pitanje poštovanja suvereniteta država i prava na samoopredeljenje, zaključeno je na konferenciji Međunarodnog diskusionog kluba „Valdaj“ u Moskvi.\nNir Rozen, savetnik za Siriju i Irak Centra humanitarnog dijaloga, na panelu „Sudbina Kurda: centralno pitanje“, govorio je o sirijskim Kurdima.\n„Kurdi u Siriji stvaraju model koji je prilično uspešan, ali je on sada pod pretnjom. Bez obzira na sve greške, treba ga sačuvati, a ne narušiti. Kurdi sada pokušavaju da obezbede stabilno upravljanje. Oni su smestili hiljade raseljenih Arapa i ljudi koji su bežali pod gnevom DAEŠ-a. Treba reći da su vojne strukture Kurda disciplinovanije i da se ponašaju bolje od bilo koga u regionu“, naveo je Rozin, ističući njihovu borbu protiv terorizma.\nKako je rekao, Kurdi u Kobani su zaključili savezništvo sa SAD i to u trenutku kada su SAD rešile da politizuju svoje prisustvo u tom regionu i kada traže smenu vladajućeg režima.\n„Treba reći da Kurdi sada trpe poraz u tom ratu. Za Tursku je veoma važno da sačuva svoje uporište u borbi protiv Kurda. Međutim, takvo očuvanje kurdskog kantona pod američkim kišobranom može da dovede do rata“, upozorio je ekspert, navodeći da je veoma važno da sve strane sednu za pregovarački sto i razgovaraju o budućnosti.\n„Sada je u toku proces reintegracije sirijskih Kurda, kojima su i Obama i Makron obećavali podršku, ali nisu ispunili obećanja. Kurdi su postali instrument SAD u borbi protiv Irana u tom regionu. Afrin je postao prva žrtva takve politike SAD. I ja bih rekao da će upravo situacija u Afrinu odrediti dalji tok tog konflikta“, rekao je Rozen.\nAfrinska operacija, kako je rekao, u suštini je borba za naftna polja, za širenje kontrole i osvajanje uporišta.\nOn ocenjuje da bi novi dijalog zavađenih strana u Siriji mogao da počne pod rukovodstvom Rusije, a da bi pitanje pronalaska rešenja za sirijsku krizu trebalo nastaviti u Ženevi i Sočiju.\nPoložaj Kurda u Iraku\nHemin Havrami, viši savetnik predsednika Iračkog Kurdistana Masud Barzanija i član Saveta Demokratske stranke Kurdistana, govorio je o položaju Kurda u Iraku.\n„Kurdsko pitanje je definitivno jedno od ključnih. Pitanje Kurda je pitanje demokratizacije. Kurdima se ne daju mogućnosti da budu uključeni u sve procese, da učestvuju u životu država u kojima žive. Oni nemaju tu slobodu, nemaju mogućnost da politički deluju“, rekao je Havrami.\nKako je naveo, transformacijom Bliskog istoka, posebno posle Prvog svetskog rata, kada su nastale nove države u tom regionu i kada su se pojavile granice koje ne odražavaju realnost, dogodile su se podele. Na Kurde su „gledali kao na drugu sortu, građane drugog reda“.\n„Ta superiornost koju su oni osećali nad Kurdima, podrazumevala je i negiranje naših prava u Iračkom Kurdistanu za vreme Sadamovog režima. Dogodila se arabizacija, usledile su etničke čistke i hemijski napadi na Kurde“, dodao je on.\nPrema njegovim rečima, u 20. veku, kada je nastao savremeni Irak i kada je stvoren Kurdistan, Kurdi su pokušavali da budu građani te zemlje, ali razni režimi u Iraku su uvek vršili pritisak na njih, pa su i posle 2003. godine bili primorani da ustanu sa oružjem u rukama.\n„U novom Iraku smo se nadali i dalje se nadamo da ćemo stvarno postati deo iračke države i punopravni građani tog novog sistema. Mi smo sve probali, a šta smo dobili? Dobili smo bombardovanje hemijskim oružjem. Ja sam iz grada koji je preživeo hemijske napade 1998. godine i sada osećam miris hemijskog oružja. Niko osim Irana nije priznao taj hemijski napad i nije bilo nikakve podrške Kurdima koji su bili žrtve režima u to vreme“, rekao je on.\nHavrami je naglasio da su irački Kurdi do 2003. godine defakto bili nezavisni, a posle toga su dobrovoljno rešili da budu deo novog Iraka zajedno sa sunitima, šiitima i drugima.\n„Nažalost, od 2005. do 2014. godine u Iraku je bilo kršenja Ustava, vodila se politika većine, a ne konsenzusa…“\nPosle svega što se dešavalo, revolucija i ustanaka, lideri Kurdistana su rešili da sprovedu referendum.\n„Sve druge varijante nisu mogle da stvore partnerstvo u Iraku. Sile koje su nas gurale iz tog punopravnog partnerstva su bile mnogo jače od sila koje su htele da nas zadrže u okviru tog kišobrana, koji bi nam garantovao puna prava zajedno sa našom drugom braćom u Iraku.“\nHavrami je podsetio da su irački Kurdi 25. septembra prošle godine održali referendum o nezavisnosti od Iraka.\nHoće li se potući turski i američki vojnici?\n6 Februar 2018, 18:30\n„To smo učinili jer je pokušaj slobodnog saveza sa Irakom pretrpeo neuspeh, hteli smo da izbegnemo novi talas nasilja i nestabilnosti u Iraku. Nismo hteli da živimo pod represijom i budemo građani drugog reda, već da budemo nezavisni, slobodni i mirni partneri. Ali Kurdima čak nisu dali da izraze svoja prava, mirno i demokratski. Probali su da otkažu referendum. Međutim, videli ste pitanje referenduma — više od 93 odsto njih reklo je ’da‘, i to je realnost.“\nHavrami je naglasio da su irački Kurdi „dokazali da su faktor stabilnosti u regionu“.\n„Mi smo se aktivno borili protiv terorizma, bez Kurda DAEŠ bi i dalje bio u Mosulu. Mi smo pomagali, jer smo smatrali da je to zajednička pretnja, pretnja za sve nas.“\nHavrami je istakao da postoje četiri problema Kurda na Bliskom istoku, ali da ne postoji jedinstveno rešenje za Kurde u Turskoj, Siriji, Iranu i Iraku.\n„Međunarodna zajednica nas je kritikovala zbog referenduma, govorili su da je to pogrešna odluka, u pogrešno vreme. Možda nam međunarodna zajednica kaže kada je pravo vreme da kurdski narod izrazi svoje mišljenje“, dodao je on.\nHavrami je naglasio da irački Kurdi žele da nastave dijalog sa Bagdadom i pronađu rešenja za svoje probleme.\n„A šta nam ostaje? Tri momenta: Irački Kurdistan nastavlja dijalog sa Bagdadom i tražićemo rešenje za period posle referenduma; takođe, očekuje nas priprema za parlamentarne izbore u Iraku, zakazane za 12. maj; treće — saradnja u borbi protiv DAEŠ-a. U Mosulu je DAEŠ pao, izgubio je teritorije, ali ideološki i dalje postoji. Osim toga, za njegovo postojanje ima i ekonomske osnove“, zaključio je on.\nNa kraju, Havrami je ocenio da je ruska pozicija prema kurdskom referendumu veoma balansirana i zamolio je Rusiju da „sačuva tu balansiranu poziciju“.


Veća politička volja za hapšenje Mladića – Nadlanu.com\nVeća politička volja za hapšenje Mladića\nHAG, 18. februara 2010. (Beta-AFP) - Glavni haški tužilac Serž Bramerc izjavio je da nema razloga da ne veruje da je haški begunac Ratko Mladić u Srbiji, ali je i ocenio da sada postoji veća politička volja za njegovo hapšenje.\n"Danas možda imamo manje informacija o tačnim mestima (na kojima Mladić boravi), ali i veću političku volju", rekao je Bramerc za holandski dnevnik Volkskrant.\nOn je, međutim, dodao da ne može reći da li je hapšenje Mladića "pitanje nedelja ili meseci". "Mogu samo reći da nema ni najmanjeg razloga da se misli da on nije u Srbiji", rekao je glavni haški tužilac, od čijeg izveštaja o saradnji Srbije sa Tribunalom zavisi njen dalji put ka Evropskoj uniji.\nBramerc je rekao da se sada "tačno zna gde je Mladić bio pre tri, četiri godine". "Prilike za njegovo hapšenje su propuštene", kazao je haški tužilac i dodao da "tada nije bilo političke volje". Od dolaska na vlast predsednika Srbije Borisa Tadića, "novi ljudi su angažovani u tajnim službama", podseća tužilac.


Srbijanski parlament završio raspravu o odnosu Srbije i RS - Klix.ba\nSrbijanski parlament završio raspravu o odnosu Srbije i RS\n17.7.2007. u 09:20\nSrbijanski parlament okončao je u ponedjeljak navečer raspravu o Prijedlogu zakona kojim se treba potvrditi u rujnu 2006. potpisani Sporazum o uspostavljanju specijalnih paralelnih odnosa Srbije i Republike Srpske (RS).\nNakon žučne rasprave, koja je ipak bila blaža nego li prijepodnevna sjednica, zastupnici su potvrdili ranije razlike u viđenju sadašnjih, ali i budućih odnosa Srbije i RS.\nZastupnici su najavili da će za ratificiranje tog sporazuma glasovati, a osim vladajućih stranaka također i radikali Vojislava Šešelja i Miloševićevi socijalisti.\nZastupnici su ustvrdili da je sporazum Srbije i RS "uz Kosovo, jedno od najvažnijih pitanja".\nVlada Srbije je obrazložila da će sporazum omogućiti unapređivanje međusobnih odnosa i saradnje Srbije i Republike Srpske, posebno u poljoprivredi i, kako kažu, ne razlikuje se mnogo od prethodnog, iz 2001. godine.\nMinistar za državnu upravu i lokalnu samoupravu Srbije Milan Marković izjavio je da su se aktivnosti koje su predviđene Zakonom prije svega usmjerene na gospodarstvo.\nKao najznačajnije, Marković je naveo prodaju Telekoma Republike Srpske Telekomu Srbije i stavljanje kamena-temeljca za Termoelektranu Gacko 2, što je, prema njegovim riječima, investicija vrijedna 1,4 milijarde eura.\n"Od ukupne vanjskotrgovinske razmjene Republike Srpske u 2006. godini najviše robe je uvezeno iz Srbije, i to oko 330 miliona eura, a izvezeno je u Srbiju oko 120 miliona eura", dodao je Marković.\nNovi bilans u Japanu devet mrtvih i skoro 1.000 povrijeđenih\n17.07.2007. u 09:52\nSrbijanski parlament: Žestoka rasprava o odnosu Srbije i RS\n16.07.2007. u 22:45


Predsednik Vučić u zvaničnoj poseti Republici Grčkoj | Predsednik Republike Srbije\nPredsednik Vučić u zvaničnoj poseti Republici Grčkoj\nPredsednik Republike Srbije Aleksandar Vučić boravi u dvodnevnoj zvaničnoj poseti Republici Grčkoj, gde se danas sastao sa predsednikom te zemlje Prokopisom Pavlopulosom, sa kojim je razgovarao o unapređenju bilateralne saradnje, kao i ključnim pitanjima za obe zemlje.\nPredsednik Republike Grčke Pavlopulos dočekao je predsednika Vučića uz najviše državne počasti, a prethodno je predsednik Srbije položio venac na Spomenik neznanom junaku u Atini.\n„Veliko hvala na gostoprimstvu i ljubaznim rečima. Srbija i Grčka su prijatelji, a naš posao je da napravimo da budemo još bolji prijatelji i da budemo još bliži jedni drugima u budućnosti. Srpski i grčki narod su vekovima delili zajedničku sudbimu i bili jedni uz druge kada je bilo najteže“, rekao je predsednik Vučić, na početku razgovora sa predsednikom Pavlopulosom, i dodao da danas Srbija i Grčka imaju veoma dobre bilateralne odnose i da je ponovo pokrenuta trgovinska razmena između naših zemalja. On je zahvalio predsedniku Republike Grčke i grčkom narodu na podršci teritorijalnom integritetu Srbije i podršci na evropskom putu naše zemlje.\n„Sve reforme koje sprovodimo, sprovodimo zbog naših građana i zato želimo da ih sprovedemo do kraja da bismo živeli u demokratiji, imali dobro pravosuđe i živeli po evropskim standardima. Hvala Vam što ste vodili računa o interesima Srbije, o bliskosti Srbije i Grčke, i nadamo se da će Vaša poseta Beogradu doneti još bolje odnose našim zemljama“, istakao je predsednik Vučić.\nPredsednik Republike Grčke Prokopis Pavlopulos naglasio je da se izuzetni i efikasni odnosi naše dve zemlje zasnivaju na dugom prijateljstvu srpskog i grčkog naroda u čijem temelju je zajedničko pravoslavno nasleđe. On je istakao da Grčka želi još bolju saradnju sa Srbijom u svim sektorima i da je uveren da će, zahvaljujući poseti predsednika Vučića, odnosi dve zemlje biti još bolji i prisniji.\n"Imamo značajne alate da više razvijamo ove odnose", naglasio je predsednik Pavlopulos i dodao da će tome posebno doprineti planirano potpisivanje Deklaracije o strateškoj saradnji, kao i treći sastanak Visokog saveta za saradnju.\n„Proces učlanjenja Vaše zemlje u našu, evropsku porodicu je važan. Vaša poseta je ujedno doprinos tome. Grčka je više od 40 godina članica EU. Za naš region, Grčka ima viziju da sve zemlje regiona mogu da doprinesu da izgradimo jak jugoistočni stub, da konflikte i neslaganja ostavimo za sobom. Treba da gledamo u budućnost. Ko želi da postane član mora da ispuni sve evropske standarde, a Srbija je je na visini zadatka“, naveo je grčki predsednik na početku razgovora u užem formatu, koji je nastavljen plenarnim sastankom dve delegacije.\n"Srbija i Grčka imaju mnogo više prostora u međusobnoj saradnji, u bilateralnim odnosima i po pitanju podrške u različitim organizacijama i institucijama. Srbija će imati značajnu podršku Grčke na svom evropskom putu, a Grčka uvek može da računa na podršku Srbije. Ovo je važan trenutak, jer bez podrške Grčke i zemalja u regionu ne možemo da postignemo uspeh na svom evropskom putu. Moramo svi da radimo zajedno, da se približavamo jedni drugima, da bismo bili poštovani od strane velikih. U budućnosti ceo region jugoistočne Evrope može da bude motor razvoja i bržeg ekonomskog rasta cele Evrope“, izjavio je predsednik Vučić nakon sastanka sa predsednikom Republike Grčke Prokopisom Pavlopulosom.\nPredsednik Vučić sastao se danas i sa gradonačelnikom Atine Kostasom Bakojanisom, koji mu je, na svečanoj ceremoniji u Gradskoj kući, uručio Zlatnu medalju za zasluge grada Atine.\nGradonačelnik Bakojanis istakao je da je Zlatna medalja priznanje za doprinos velikom prijateljstvu koje povezuje srpski i grčki narod, ali i znak poštovanja prema ličnosti predsednika Vučića, jer je iskusan političar koji je više puta pokazao hrabrost i promenio budućnost svoje zemlje.\nGradonačelnik Atine podsetio je na Sporazum o prijateljstvu i saradnji koji imaju Atina i Beograd, a koji traje više od 50 godina.\n"Beograd je prestonica koju Grci posebno vole ne samo zbog istorije, već i savremenog doprinosa civilizaciji", naglasio je gradonačelnik Bakojanis.\nPredsednik Vučić je poručio da je odlikovanje velika čast za Srbiju i za njega lično, ali i ogromna obaveza i podstrek za rad na daljem razvijanju bratskih odnosa dve zemlje i dva naroda.\n"Naši narodi su bliski još od srednjeg veka i Sveta gora je bila mesto susreta naših kultura", naglasio je predsednik Vučić i dodao da to što u Srbiji i Grčkoj postoje ulice nazvane po velikanima dva naroda govori o bliskosti i iskrenom prijateljstvu. On je rekao da je srpski kralj Aleksandar Obrenović 1896. bio prvi suveren koji je prisustvovao otvaranju modernih olimpijskih igara u Atini, kao i da su u oba balkanska rata, 1912. i 1913. godine, dva naroda bila najbliži saveznici.\n"U Prvom svetskom ratu da nije bilo Grčke i Grka, nestala bi srpska država. Kada su Venizelosu ponuđeni teritorijalni ustupci na račun Srbije, on je izgovorio čuvenu rečenicu: 'Grčka je suviše mala da bi mogla da bude tako podla'. I zato je to jedan od junaka i Srbije, a ne samo Grčke", istakao je predsednik Vučić i naveo da su Srbi i Grci jednako stradali tokom Drugog svetskog rata boreći se protiv fašizma, dok je većina okolnih naroda pripadala Centralnim silama.\nPredsednik Vučić je naglasio da Srbija neće zaboraviti da je grčki narod 1999. godine, iako je Grčka članica NATO-a, bio uz srpski narod i pružao pomoć i podršku kako je znao i umeo. On je dodao da je Grčka jedna od pet zemalja EU koja nije priznala nezavisnost Kosova i Metohije, na čemu je Srbija zahvalna, kao i da je danas, kada Grčka oseća neku vrstu ugroženosti na Mediteranu, bez ozbira na dobre odnose Srbije i Turske, dužnost Srbije da kaže da će uvek čuvati, štititi i zalagati se za očuvanje teritorijalnog integriteta Grčke, na kopnu i na moru.\n"Srbija i Grčka i u dobru i u zlu biće zajedno, a ovu medalju shvatam kao dodatnu obavezu za Srbiju, i za sebe, da učinimo sve što možemo da naše ekonomske, kulturne i sveukupne odnose i dalje unapređujemo", zaključio je predsednik Vučić.\nPredsednik Vučić i deo delegacije Srbije sastali su se danas sa istaknutim grčkim privrednicima.\n„Srbija će uskoro početi da gradi brzu prugu između Beograda i Niša, koja će biti deo važnog železničkog koridora od Atine do Budimpešte“, najavio je predsednik Vučić i objasnio da je u razgovorima sa predstavnicima Grčke istakao potrebu da se uradi dobra železnička veza od granice sa Severnom Makedonijom do Soluna.\n"Onda ćemo graditi i prugu od Niša do Preševa za brzine vozova od 120 do 160 kilometara na sat. To će stvoriti železnički koridor ne samo za Srbiju, već i Grčku“, rekao je predsednik Vučić i poručio grčkim privrednicima da investiraju u Srbiji, istakavši da mnoge evropske kompanije dolaze u našu zemlju, a posebno nemačke, koje već zapošljavaju oko 62.000 ljudi.\n"Želimo da radimo sa vama. Uvek su vam otvorena vrata Vlade Srbije i Razvojne agencije Srbije, ali i moja kancelarija će uvek biti otvorena ako odlučite da investirate u našoj zemlji. Možete da računate na našu pomoć“ , poručio je predsednik Vučić grčkim privrednicima i naglasio da Srbija nudi odlične uslove za investicije i da je privukla 55 odsto svih investicija na Zapadnom Balkanu. On je predstavio rezultate srpske ekonomije i naveo da je privredni rast Srbije prošle godine iznosio 4,4 odsto, a da će ove godine biti najmanje 4,1 odsto.\nPredsednik Vučić je izrazio nadu da će se, kroz današnji razgovor sa privrednicima, omogućiti da još veći broj grčkih investitora dođe u Srbiju, kao i da su srpskim investitorima vrata u Grčkoj otvorena.\nPredsednik Republike Srbije Aleksandar Vučić sastao se, drugog dana posete Grčkoj, sa predsednikom Vlade Republike Grčke Kirjakosom Micotakisom, sa kojim ga veže dugogodišnje poznanstvo, bliski lični i politički odnosi.\nNakon bilateralnog sastanka predsednik Republike Srbije Aleksandar Vučić i premijer Grčke Kirijakos Micotakis su potpisali Zajedničku deklaraciju o uspostavljanju strateškog partnerstva dve zemlje.\nDeklaracija podrazumeva niz zajedničkih stavova u vezi sa najvažnijim pitanjima, međusobnom podrškom oko najvažnijih pitanja za obe zemlje i čitavim nizom drugih opštih političkih stavova koji se tiču prijateljskih i strateških odnosa dveju zemalja.\nPredsednik Vučić je, otvarajući sednicu Visokog saveta za saradnju Srbije i Grčke, koja je prethodila potpisivanju dokumenta, istakao da je Deklaracija veoma važna, a da je Republika Grčka tek treća zemlja u Evropi sa kojom Srbija potpisuje takav dokument. Osim Deklaracije, ministar spoljnih poslova Grčke Nikos Dendijas i srpski ministar prosvete Mladen Šarčević potpisali su Program saradnje dve vlade u oblasti obrazovanja, nauke i tehnloškog razvoja za period od 2020. do 2022. godine.\nPredsednik Vučić, tokom zvanične posete Atini, sastao se i sa arhiepiskopom atinskim i sve Grčke, poglavarom Grčke pravoslavne crkve Jeronimom Drugim, posle koje se, kako je rekao, vraća kući sa više optimizma o jedinstvu u pravoslavnom svetu, uveren da sve razlike mogu da se prevaziđu dijalogom i razgovorima.\nPredsednik Vučić je arhiepiskopu poklonio ikonu Svetog Save, koja je uz blagoslov patrijarha srpskog Irineja urađena povodom 800 godina autokefalnosti SPC, a Jeronim Drugi je predsedniku Srbije darovao ikonu apostola Pavla, simbol Grčke pravoslavne crkve.\nPoželeo je grčkom narodu, Grčkoj pravoslavnoj crkvi i grčkom patrijarhu mnogo uspeha, sreće, zdravlja i radosti da se ostvari sve što žele, jer će to biti, kako je rekao, i ostvarenje naših želja i snova.\nZvaničnu dvodnevnu posetu Atini predsednik Vučić završio je sastankom sa predsednikom Koalicije radikalne levice (SIRIZA) Aleksisom Ciprasom, sa kojim je sarađivao, dok je Cipras još bio na čelu grčke vlade, u okviru regionalne saradnje Srbije, Rumunije, Bugarske i Grčke.


Olimpijski bazen - Najbolje.ba\nSarajevo Rekreacija i zabava Bazeni Olimpijski bazen\nNapisao admin 18. April 2012. 1578 0Dodaj\nSarajevo kao glavni grad Bosne i Hercegovine predstavlja evropsku metropolu i mjesto ugodnog življenja, grad tradicije i dobronamjernih ljudi, turistički, kulturni i sportski centar ovog dijela Evrope.\nOd 1984. godine i “XIV Zimskih olimpijskih igara”, Sarajevo postaje član “olimpijske porodice”. Planine koje okružuju grad, postaju olimpijske i grade se impresivni objekti za zimske sportove. Dugo vremena je ovaj grad bio sinonim za zimske sportove, iako su bili zastupljeni svi sportovi - izuzev vodenih.\nUsljed nedostatka natkrivenih bazena, vodeni sportovi su bili zapostavljeni, pa je to bio jedini olimpijski grad bez olimpijskog bazena. Da bi građanima poklonili ono što i zaslužuju, uprava Grada se odlučila za izgradnju Olimpijskog bazena, dimenzija 50 m x 25 m.


PAO DOGOVOR Poljaci otkrili koliku će platu Spiridonović da ima u Zvezdi - MaxBet Sport\n30.05.2020. Ažurirana vest: 30.05.2020. u 12:09\nSrđan Spiridonović (Foto: Instagram)\nAustrijski fudbaler srpskog porekla, Srđan Spiridonović, gotovo izvesno će da pojača Crvenu zvezdu. Poljski mediji ni najmanje ne sumnjaju u to da će levo krilo Pogona u narednih nekoliko dana da ozvaniči dogovor sa šampionom Srbije.\nPoljaci su otkrili kompletnu finansijsku konstrukciju ponude sa Marakane. Navodno, Zvezda će da plati Pogonu 300.000 evra za obeštećenje, a nekadašnji mladi reprezentativac Austrije će da ima godišnju platu od 400.000 evra.\n– Transfer Srđana Spiridonovića u Crvenu zvezdu je izvestan. On će 99 odsto da pređe u redove srpskog šampiona. Navijači Pogona mogu samo da žale što nisu mogli duže da uživaju u njegovim igrama – navodi se na portalu Sport.se\nSpiridonović ima 26 godina i igra na poziciji levog krila, ali se snalazi i na suprotnoj strani terena kao i u samom špicu. On je u Pogon stigao na početku sezone iz Panioniosa za 150.000 evra, a prethodno je igrao još za Admiru, Vićencu, Mesinu i omladinske timove Austrije iz Beča i Rapida.\nOve sezone je Spiridonović na 24 utakmice postigao šest golova i upisao tri asistencije. Pogon je trenutno šesti na tabeli Ekstraklase i do kraja sezone će da se bori za plasman u kvalifikacije za Ligu Evrope sledeće sezone.\nTagovi:FK Crvena zvezdaFK PogonFudbalski transferiSrđan SpiridonovićTop3


Optuženi za krijumčarenje ljudi sporazumno je priznao krivicu. Optuženi Vojislav Ilinčić, rođen 29. 04. 1973. godine u Brčkom, nastanjen u Pelagićevu, državljanin BiH, koji je optužen za krivično djelo krijumčarenje ljudi iz člana 189. stava 1. KZ-a BiH, u vezi sa članom 29. KZ-a BiH, sporazumno je priznao krivicu.\nTužilac je predložio da Sud BiH optuženog Vojislava Ilinčića osudi na kaznu zatvora u trajanju od dvije (2) godine i istovremeno utvrdi da se ista neće izvršiti ako imenovani u roku od pet (5) godina ne počini novo krivično djelo, kao i da mu se kao sporedna kazna izrekne novčana kazna u iznosu od šest hiljada (6.000,00) KM, koju je optuženi Vojislav Ilinčić dužan platiti u roku od 6 mjeseci od dana pravosnažnosti presude.\nOvim sporazumom optuženi je potvrdio da je upoznat sa sadržajem optužnice Tužilaštva BiH od 28. 12. 2012. godine. Istovremeno je potvrdio da izjavu o priznanju krivice daje dobrovoljno, svjesno i sa razumijevanjem te se obavezuje da će nadoknaditi troškove krivičnog postupka u iznosu koji mu, eventualno, odredi Sud BiH.


Sudan: Suzavcem na demonstrante u Kartumu\nTanjug 4. januara 2022. 22:00\nKARTUM – Snage bezbednosti upotrebile su danas suzavac kako bi rasterale veliki broj demonstranata koji su protestovali protiv vojne vladavine i nedavne smrti demonstranata u prestonici Kartumu i susednm gradovima, izjavili su danas očevici.\nDemonstracije, 13. krug protesta od vojnog udara izvedenog 25. oktobra, sazvao je lokalni „komitet otpora“ u gradu pobratimu Kartumu, Omdurmanu, kao odgovor na ubistvo nekoliko demonstranata tamo u četvrtak i nedelju, preneo je Rojters.\nOne su organizovane dva dana nakon ostavke premijera Abdale Hamdoka, koji je služio od 2019. do puča i koji je vraćen na funkciju 21. novembra u sporazumu sa vojskom koji su demonstranti odbili.\nU protestima protiv vojne vladavine od oktobra ubijeno je 57 soba, prema podacima lekara.\nPoslednjih nedelja, demonstranti su pokušali da osvoje predsedničku palatu u Kartumu, a ljudi iz Omdurmana i Bahrija, da preko mostova stignu do Kartuma.\nKao odgovor na to, vojska je danas blokirala nekoliko mostova i glavnih puteva.\nKomiteti otpora koji su organizovali proteste usmerili su ih dalje od mostova.\nU Kartumu, Rojtersov svedok je video snage bezbednosti, neke sa palicama i oružjem, kako se sukobljavaju sa raštrkanim demonstrantima na otvorenom dok su se približavali palati.\nIspalili su suzavac i šok bombe, od kojih su neke demonstranti pokušali da vrate nazad.\nDemonstranti u Omdurmanu rekli su da su se suočili sa jakim suzavcem na dve tačke tokom skupa i da su snage bezbednosti jurile demonstrante vozilima i pešice posle zalaska sunca.\nNa slikama objavljenim na društvenim mrežama vidi se da je bilo protesta i u gradovima Port Sudan, El Obeid i Niala.\nInternet i telefonske veze danas nisu bile prekinute, a novi protest zakazan je za četvrtak.


Americi nije odgovaralo da Hrvatska s moćnim raketama dominira u regionu! (VIDEO)\nTokom 1991. nabavka oružja u Hrvatskoj išla je preko nekoliko većih međunarodnih grupa trgovaca oružja\nObjavljeno: 23.04.2017. 14:54h\nSpoznaja da je Hrvatska uglavnom ruskim oružjem izvojevala ratnu pobedu, bila je šok za Srbiju.\nIako je prošlo 22 godine od završetka rata još uvek postoje brojne tajne vezane za taj ratni sukob.\nGodinama su se hrvatski vojni i ostali istoričari sukobljavali oko toga je li taj rat trebalo da traje gotovo pet godina ili se mogao završiti za godinu dana? Kada se sagledaju činjenice oko jedne od temeljnih stvari svakog rata, oružja i naoružanja s kojima se taj rat vodi, jasno je da se rat, mogao voditi godinu dana, pa i manje, ali s posledicom da bi, Hrvatska verovatno ostala “skraćena” za trećinu svoje teritorije.\nDa je Hrvatska morala da ratuje s oružjem koje je posedovala na početku rata, 1991. sigurno ne bi uspela da oslobodi celu teritoriju , niti da vojno stane na međunarodne granice. Osvajanjem niza kasarni i skladišta bivše JNA, Hrvatska je uspela da na početku rata dođe do respektabilnog “teškog” naoružanja, desetak tenkova, topova, čak i granata za to oružje, ali je to bilo nedovoljno za preduzimanje većih oslobodilačkih akcija.\nTokom 1991. nabavke oružja u Hrvatskoj išla je preko nekoliko većih međunarodnih grupa trgovaca oružja, a u kasnijim godinama nabavka se čak dogovarala s nekoliko država koje su bile voljne da rizikuju i šalju u RH veće količine kvalitetnog “teškog” naoružanja. Jedna od najvećih grupacija tih trgovaca bila je i Winsley Finance Limited, preduzeće osnovano na Britanskim Devičanskim ostrvima, u kome je, jedan od suvlasnika bio i Hrvat Zvonko Zubak.Ova kompanija je, koristeći svojie utabane veze uspela da se poveže s vlastima i generalima bivšeg Sovjetskog Saveza, sadašnje Rusije.\nPutem te kompanije, kako je nedavno objavio “Večernji list”, u ratnim godinama, čak i u dve posleratne godine, u RH je stiglo, čak oko 16.000 tona raznog naoružanja. Uglavnom je oružje stizalo iz Rusije i ponešto iz bivših država Sovjetskog Saveza.\nGlavni način transporta bili su veliki ruskih transportni avioni “Antonov” i “Iljušin”, koji su na 160 letova nosili, u proseku oko 100 tona oružja i sletali uglavnom na aerodrome udaljene od ratnih sukoba, u Puli i na Krku. Tim noćnim transportima stigle su dve eskadrile MiG-ova 21, dve eskadrile Mi8 i Mi-17 helikoptera, eskadrila Mi-24 borbenih helikoptera, kao i stotine raketnih projektila, desetine miliona raznih metaka, hiljade raketa i granata raznih kalibara. Iz Južne Amerike, u brodovima su stizale i haubice 155 mm, desetine hiljada jurišnih pušaka i ostalo naoružanje. Tokom rata, hrvatska strana je dobila deo (oko 20%) oružja koje je iz nekih islamskih zemalja stizalo Armiji BiH, putem hrvatskih brodskih i vazdušnih luka.\nACA LUKAS U GAĆAMA I SILEDŽIKI ZA KLAVIROM, RASPARENE ČARAPE NA NOGAMA: A oko njega haos, prazne flaše i pune čaše\nDAČIĆ ŽESTOKO OPLEO PO CRNOGORCIMA: Školujete se u Srbiji besplatno, lečite se besplatno, a onda ste svi CRNOGORCI!


RTS :: Pozitivni utisci jednosmenskog rada\nSrbija danas Pozitivni utisci jednosmenskog rada\nčetvrtak, 10. okt 2019, 14:06 -> 15:11\nPozitivni utisci jednosmenskog rada\nOsnovnu školu "Hristo Botev", u Dimitrovgradu pohađa 470 učenika, nastava je dvojezična, na srpskom i bugarskom jeziku, a od 16. septembra uveden je jednosmenski rad. Više od polovine roditelja upisalo je svoju decu na raznovrsne dodatne aktivnosti.\nNajveće interesovanje učenici su pokazali za dodatnu nastavu nemačkog jezika, za istraživački rad na računarima i za sport. Prvi utisci đaka i roditelja izuzetno su pozitivni.\n„Meni se najviše sviđa to što više ostajemo, pa možemo da se družimo sa drugarima. Pišemo domaći zadatak i učimo" kaže Veljko Stojanov, učenik.\n„Ostajemo duže u školi i mamamo organizovan ručak" ističe Selena Stamenova, učenica.\n„Učitelji im pomažu da sami napišu domaći zadatak i mnogo im je lakše. Lakše usvajaju program, pogotovu iz matematike. Sviđa mi se što je uveden sport" kaže Jelena Petrović, majka.\nNastavnici su u skladu sa mogućnostima škole i potrebama dece i roditelja, pripremili 12 izbornih aktivnosti u kojima deca mogu da iskažu svoje talente.\n„Da se bave nekim aktivnostima i predmetima na drugačiji način nego na času gde nas sputavaju planovi i programi i vremensko ograničenje - čas traje 45 minuta" ističe Danijela Kostova Pejčeva, nastavnica informatike.\n„Svi su oni zainteresovani da deo slobodnog vremena deca budu pod nadzorom nastavnika, da nastavnik bude spreman da im pruži pomoć u učenju i savlađivanju gradiva. Da imaju što više sporta i zabave" kaže Katarina Simeonova, direktorka OŠ „Hristo Botev"\nU školi nadaju da će zahvaljujući kvalitetnom radu sve više učenika i roditelja izabrati obogaćeni jednosmenski rad.


Zbornik sa konferencije OSTRVA: e-knjiga | BAZAART\nNovember 2, 2015 ISLANDS, IZDANJA, PROJEKTI\nZbornik sa konferencije OSTRVA: e-knjiga\nZbornik radova sa konferencije Kulturna uloga škole i obrazovna uloga kulture – Drama u obrazovanju, održane od 19. do 21. juna 2015. godine u Dečjem kulturnom centru Beograda, objavljen je u elektronskom izdanju.\nZbornik donosi celovite materijale sa konferencije: izlaganja domaćih i među-narodnih stručnjaka, diskusije panelista, kao i priloge koji dodatno osvetljavaju pitanja saradnje obrazovanja i kulture i primene drame u obrazovanju.\nKruna Zbornika su Analiza situacije i delotvorni predlozi javnim praktičnim politikama u Srbiji - preporuke za dalji rad na modernizaciji srpskog školstva kroz šire uvođenje kreativnih metoda, koje je izradila prof.dr Vesna Đukić.\nPozivamo sve nastavnike, istraživače, studente i druge zainteresovane da pregledaju ovo izdanje koje čini 4. knjigu u biblioteci Dramagogija.\nZahvaljujemo se svima koji su dali svoj doprinos u izradi Zbornika.\nNB: Za sada, Zbornik neće biti štampan, pa ga ne treba očekivati kao knjigu.\nZbornik je deo projekta OSTRVA koji finansira Evropska unija. Projekat se sufinansira iz budžeta Republike Srbije: Kancelarija za saradnju sa civilnim društvom, Ministarstvo omladine i sporta i Ministarstvo kulture i informisanja.


Dačić: Vlast Srbije sprovešće sve dogovorene sporazume\nPremijer Srbije Ivica Dačić izjavio je danas u Savetu bezbednosti UN da će rešavanje konačnog statusa Kosova biti jedan je od najvažnijih prioriteta njegove vlade, ali da Srbija nikada neće priznati jednostrano proglašenu nezavisnost Kosova.\n"Spremni smo da putem pregovora i dijaloga dođemo do mirnog i održivog rešenja, uvažavajući legitimne interese i Albanaca i Srba i svih drugih naroda koji žive na Kosovu", rekao je Dačić na sednici Saveta bezbednosti na koji je razmatran redovni izveštaj generalnog sekretara UN Ban Ki Muna o situaciji na Kosovu.\n"Želim da jasno stavim do znanja da Srbija neće nikad i ni pod kojim uslovima, implicitno ili eksplicitno, priznati nezavisnost koju su jednostrano proglasili organi etničkih Albanaca na Kosovu, jer ona nije rezultat uzajamne saglasnost", rekao je Dačić, naglašavajući da će Srbija "zauvek biti jedinstvena po ovom ključnom pitanju".\nPremijer Srbije je rekao da nova vlast u Srbiji namerava da sprovede sve do sada dogovorene sporazume, uz insistiranje da to mora da uradi i Priština.\n"Iako tehnički dijalog treba nastaviti, on nije dovoljan. Srbija je spremna na dijalog na visokom nivou. Ne mogu se izbegavati pregovori i dijalog o bilo kom nerešenom pitanju", rekao je Dačić.\nDačić je ocenio da rekonfiguracija Euleksa nije u skladu sa rezolucijom 1244, s obzirom da to "nije podneto Savetu bezbednosti na odobrenje niti je nju odobrio bilo ko ko predstavlja Ujedinjene nacije".\nGovoreći o delu izveštaj izveštaju generalnog sekretara u kojem se spominju bezbednosne pretnje za srpsku zajednicu na Kosovu, premijer Srbije je rekao da su u izveštaju navedeni incidenti deo orkestrirane kampanje usmerene na zastrašivanje kosovskih Srba.\n"Jasno je da je krajnji cilj privođenje kraju totalnog etničkog čišćenja Srba i zatiranja naše kulturne baštine", rekao je Dačić ističući i podatak iz izveštaja Ban Ki Muna da se u periodu izveštavanja na Kosovo vratilo samo 45 interno raseljenih kosovskih


RTCG - Radio Televizija Crne Gore - Nacionalni javni servis :: Društvo :: "DF-u namjera da naruši odnose CG sa državama okruženja"\nMINISTARSTVO ODBRANE 22. 08. 2019. 09:05 >> 10:21 21\n"DF-u namjera da naruši odnose CG sa državama okruženja"\nCrnogorska vojska garant je mira i stabilnosti zemlje i njenih građana, i doprinosi globalnom miru djelujući u okviru NATO, saopšteno je iz Ministarstva odbrane.\nKomentarišući stavove Demokratskog fronta (DF) da je patroliranje albanskih policajaca na crnogorskoj teritoriji nije u skladu sa sporazumom dvije države, iz Ministarstva su kazali da taj DF i njegovi lideri vode negativnu kampanju protiv vojske.\nIz tog vladinig resora su naveli da DF to radi preko svojih stranačkih saopštenja i njima bliskih medija iz okruženja kako bi kompromitovali Crnu Goru i njene institucije.\n„Cilj im je narušavanje bezbjednosti zemlje, narušavanje međunacionalnog i multietničkog sklada i dobrosusjedskih odnosa sa državama iz okruženja“, kaže se u saopštenju.\nPrema njihovim riječima DF je u političkoj agoniji i unutar stranačkog nereda koji ih gura u destrukciju Crne Gore.\n„Oni sopstvenu državu često ne priznaju i rado bi je vidjeli kao 27. izbornu jedinicu neke „Velike Srbije“, pa zbog toga ne reagujemo na njihove navode“, kazali su iz Ministarstva.\nKako su kazali, ovoga puta reaguju jer atakuju na najveće vrijednosti koje baštini Crna Gora, kao što je suživot različitih vjera i nacija i dobrosusjedski odnosi.\n„Sastav Vojske Crne Gore odslikava državu u svim njenim tradicionalnim i savremenim vrijednostima, i upravo zato u kontinitetu ima najveće povjerenje i podršku građana“, poručili su iz tog vladinog resora.\nSve spremno za početak izgradnje stanova za MO i VCG\nOglas za stipendiste za potrebe Vojske


Nafta WTI ispod 69 dolara, ne jenjava spor Kine i SAD\nTanjug 6. avgusta 2018. 13:50\nNJUJORK/LONDON – Cena američke „lake“ nafte (WTI) zadržala se danas ispod 69 dolara za barel, jer iz SAD i Kine nema signala o odustajanju od trgovinskog rata, nakon što je Peking zapretio uvođenjem kontratarifa na 60 milijardi dolara vredan uvoz iz Amerike.\nNaftni fjučersi u NJujorku su danas bili gotovo nepromenjeni, nakon što su u petak pali za 0,7 odsto, prenosi agencija „Blumberg“.\nCena američke „lake“ nafte WTI za isporuku u septembru porasla je za 11 centi na 68,60 dolara za barel na robnoj berzi u Njujorku, nakon što je u petak pala za 47 centi na 68,49 dolara.\nUkupan obim trgovanja bio je oko 79 posto ispod 100-dnevnog proseka.\nSevernomorska nafta „brent“ za dostavu u oktobru pojeftinila je za dva centa na 73,19 dolara na londonskoj berzi ICE Fjučers Evropa, nakon što je na kraju prošle nedelje pala za 24 centa na 73,21 dolar.\nPredsednik SAD Donald Tramp tvitovao je juče da tarife daju mnogo bolji efekat nego što je iko ikada očekivao, i da bi uvozni proizvodi trebalo da budu oporezovani ili da se proizvode u SAD, dok je list kineske Komunisticke partije „Pipls dejli“ nagovestio da zvanični Peking ne planira da se povuče iz „bitke“.\nCene nafte su u julu registrovale najveći mesečni pad u dve godine, zbog intenziviranja trgovinskih tenzija između dve najveće svetske ekonomije.


Vučić: Predložit ću policijski čas od 24 sata! Dođe mi da plačem šta sam uradio - Svjetlo Dunjaluka\nPredsjednik Republike Srbije Aleksandar Vučić je za Prvu TV kazao kako će predložiti vladi uvođenje policijskog sata koji će trajati 24 sata ukoliko naredne sedmice rezultati ne budu bolji.\nOn je poručio da mjere koje država preduzima tokom epidemije virusa korona nisu hir i da čini sve da smanji broj oboljelih od koronavirusa.\n“Predložit ću Vladi policijski sat od 24 sata. Niko neće moći na ulicu, nikada”, rekao je i dodao kako ne zna kako će to zaista funkcionirati.\nOsim toga Vučić je izjavio kako se u Srbiju vratilo 400 hiljada Srbijanaca, te da je u tim mjestima sada žarište koronavirusa.\n“Nekad mi dođe da plačem zbog toga što sam to uradio, lomio sam se i želio sam da pomognem našim građanima koji dolaze iz inostranstva. Pogledajte, nama svako mjesto koje je žarište, i to troje ljudi iz Kikinde koje je umrlo stiglo je iz Milana preko Temišvara. Sve na jugu Srbije se otvorilo tek kada su došli ljudi spolja”, rekao je Vučić, prenosi b92.\nDodao je da nije mogao da svojim građanima zabrani ulazak u svoju zemlju. Tako je Srbija od zatvaranja granica primila 400 hiljada ljudi, od čega 320 hiljada u jednom danu.\nPrema posljednjim podacima Ministrastva zdravlja Republike Srbije trenutno je u ovoj zemlji registrovano 741 potvrđenih slučajeva koronavirusa od čega je njih 13 izgubilo bitku za život.


Najveći događaj za hotelsku industriju, konferencija Hotel Summit Beograd 22. marta - TU Magazin\nNajveći događaj za hotelsku industriju, konferencija Hotel Summit Beograd 22. marta\nBy redakcija on\t Feb 6, 2018 DOGAĐANJA, UGOSTITELJSTVO\n22. marta 2018. godine u hotelu „Hyatt“ održaće se konferencija „Hotel Summit Beograd”, prva hotelska konferencija ove vrste, najveći godišnji događaj i mesto okupljanja svih koji su u vezi sa hotelskom industrijom. Cilj i misija konferencije je upoznavanje sa aktuelnim trendovima u hotelijerstvu u Srbiji, regionu, pa čak i svetu.\nUčesnici konferencije imaće mogućnost da se upoznaju sa svim budućim izazovima i prognozama u sektoru hotelijerstva, kao i na koji načini treba inkorporirati digitalizaciju u hotelsko poslovanje. Takođe će biti reči kako da se obezbede prvoklasni i jedinstveni doživljaji gostima, i kako da se od destinacije i usluga koje se pružaju napravi brend po kome će biti prepoznatljivi. Na ovaj način, hotelijeri će obezbediti lojalne i stalne goste, što je možda i najbitnije. Lojalni gosti stvaraju imidž hotela, transformišu usluge i sve proizvode u brend, i na taj način omogućavaju stabilnu tržišnu poziciju i konkurentnost.\n„Hotel Summit Beograd” konferencija će imati 16 iskusnih govornika i učesnika panela iz celog sveta, koji će predstaviti svoje najbolje prakse u poslovanju i učešću na tržištu. Na konferenciji će o svojim iskustvima u poslovanju govoriti ljudi koji su na rukovodećim mestima u poznatim hotelskim lancima, agencijama i grupacijama, i pokušati da daju smernice kada su u pitanju inspiracije i istraživanja, trendovi, aktuelnosti, digitalizacija i ostali bitni faktori u hotelijerstvu.\nHotel Summit Beograd je prava prilika da se dobiju saveti najstručnijih ljudi iz hotelske industrije, da se razmene iskustva i znanja, i prikupe informacije koje su neophodne da se unapredi poslovanje.


U saopštenju se navodi da je od broja novozaraženih 24,8 odsto (5.556 osoba) bez kliničkih manifestacija.\nNajveći broj slučajeva ponovo je zabeležen u Moskvi, Sankt Peterburgu i Podmoskovlju.\nU poslednja 24 časa od korone je ozdravilo 22.055 osoba, a od početka pandemije virusa korona ukupno 1.475.904 ljudi.\nVELIKE BROJKE: U Španiji od petka 38.273 nova slučaja, 484 osobe preminule\n16. 11. 2020. u 20:48\nTakođe se navodi da su u poslednja 24 časa umrle 442 osobe sa kovidom 19, što je maksimum od početka pandemije. Do sada je od korone ukupno umrlo 33. 931.\nSvetska zdravstvena organizacija objavila je 11. marta epidemiju novog virusa korona, kovid 19, za pandemiju. Prema poslednjim podacima, u svetu je do danas zaraženo više od 53 miliona ljudi, od čega je više od 1,3 miliona ljudi umrlo.


Američka privredna komora: Vlada Crne Gore da smanji dažbine na zarade – Bankar.me\nAmerička privredna komora: Vlada Crne Gore da smanji dažbine na zarade\nAmerička privredna komora (AmCham) i Savjet stranih investitora (SSI) smatraju da Vlada poslovnu zajednicu mora na vrijeme uključiti u proces izrade zakona koji imaju uticaj na poslovni ambijent, ali i da reforme usmjerene na unapređenje ambijenta moraju biti efikasnije sprovođenje da bi poslovna klima i omogućio brži rast crnogorske ekonomije.\nU razgovoru za “Vijesti” predstavnici dvaju poslovnih udruženja kao izazove na kojima treba raditi ističu suzbijanje sive ekonomije, poboljšanje transparentnosti poreskih zakona, pojednostavljenje postupka registracije preduzeća kroz uvođenje pune elektronske registracije, pojednostavljenje procedura plaćanja poreza, registrovanja nepokretnosti, izvršenja ugovora, dobijanja dozvole za građenje…\nPredsjednica AmChama Katarina Bulatović kazala je da je od velike važnosti da poslovna zajednica bude blagovremeno uključena u proces izrade i donošenja zakona i drugih propisa, koji imaju uticaja na poslovni ambijent.\n“U tom smislu, poslovnu zajednicu bi trebalo uključiti i u pripremu RIA obrazaca, kojima se upravo procjenjuje pomenuti uticaj, a čime bi se kreirala praksa da poslovna zajednica daje doprinos u najranijoj fazi kada govorimo o izmjenama ili uvođenju novih zakona i drugih propisa. Imajući u vidu da će upravo kompanije primjenjivati propise u praksi, na taj način preventivno smanjujemo broj eventualnih propusta u njihovoj primjeni. Dakle, moralo bi se pristupiti snažnijem uključivanju poslovne zajednice u proces kreiranja ili izmjene regulative, iako vidimo određena unapređenja u odnosu na raniji period. Kompanije su voljne da prenesu svoja znanja i iskustva stečena svakodnevnom primjenom zakonskih akata. Vlada bi trebalo da iskoristi takav izvor korisnih informacija”, istakla je Bulatovićeva.\nOna je objasnila da su u posljednjem izvještaju o poslovnom ambijentu kao evidentne izazove naveli potrebe za dodatnim naporima u cilju poboljšanja vladavine prava, suzbijanjem sive ekonomije, regulisanjem kritičnih tačaka na tržištu rada, poboljšanjem transparentnosti poreske regulative, te potrebe rada na saobraćajno infrastrukturi.\nBulatovićeva je navela da su ocijenili da je stepen u kojem je prisutna siva ekonomija u Crnoj Gori u određenim oblastima na zabrinjavajućem nivou, te da je potreban veći stepen koordinacije između nadležnih organa kako bi se uspostavio adekvatan model za mjerenje sive ekonomije, kao i model efikasnijeg suzbijanja nelegalnog poslovanja.\n“Između ostalog, evidentirani su i glavni izazovi na tržištu rada u obliku neadekvatnog radnog zakonodavstva, visokih stopa poreza i doprinosa na zarade i nedostatka kvalifikovane radne snage, ali i potrebe za većom transparentnošću u procesu donošenja propisa. Stoga, i prioriteti AmChama u narednom periodu su, prije svega, suzbijanje sive ekonomije, unapređenje radnog zakonodavstva i uopšte tržišta rada, ali i digitalna transformacija”, naglasila je Bulatovićeva.\nVisoki porezi i doprinosi na zarade – biznis barijera\nČlanice AmChama su identifikovale stope poreza i doprinosa na zarade kao biznis barijeru u posljednjem izvještaju o poslovnom ambijentu i u tom smislu su, prema riječima Bulatovićeve, iznijete su preporuke za rješavanje tog pitanja. “Očekujemo da Vlada ovo pitanje razmotri i omogući vođenje otvorenog dijaloga sa poslovnom zajednicom kako bi se pronašlo najbolje rješenje. Svjesni da ishod ovog pitanja zavisi od makroekonomske stabilnosti, uvjereni smo da bi se smanjivanjem poreza i doprinosa na zarade podstaklo privlačenje novih investitora što bi kreiralo multiplikativne pozitivne efekte za našu ekonomiju. I SSI ukazuje na potrebu smanjenja poreza i doprinosa na zarade.\nPredsjednik SSI Kristof Šoen je kazao da bez obzira na značajno smanjenje poreskog opterećenja troškova rada u Crnoj Gori u prethodnom periodu, to opterećenje ostaje značajno veće od prosjeka u zemalja OECD-a i veće je nego u većini zemalja regiona. Dodaje da treba posebno uzeti u obzir da nijesu samo porezi koje plaćaju radnici, već i dodatni odbici koje poslodavci moraju izmiriti, obično u vidu doprinosa za socijalno osiguranje.\n“Dakle, visoki porezi i doprinosi na zarade mogu značajno uticati na odluke kompanija kada je riječ o zapošljavanju, kako kod domaćih tako i kod stranih. Ovo je svakako prepoznato i u privatnom i u javnom sektoru, tako da je već pokrenuta inicijativa između predstavnika privatnog sektora i akademske zajednice sa ciljem da se preispita postojeće fiskalno opterećenje kako bi se pronašao model koji bi smanjilo poresko opterećenje troškova rada, a da se ne ugroze javne finansije i planirani prihodi državnog budžeta. Nadamo se da će, kada bude pripremljena, ova analiza poslužiti kao dobra osnova Vladi Crne Gore da uzme u razmatranje mogućnost daljeg smanjenje poreza i doprinosa na zarade”, kazao je Šoen.\nSSI raduje što unapređenje poslovnog ambijenta, koje je neophodno za brz i odživ ekonomski rast, nastavlja da bude u vrhu agende Vlade i u narednom periodu, a pozdravljaju napore Vlade u cilju unapređenja investicione klime, sa posebnom pažnjom na eliminisanje prepreka i unapređenje efikasnosti državne i lokalne administracije.\n“Po našem mišljenju ima dosta prostora za unapređenje i SSI će nastaviti da pruža podršku Vladi tokom reformskih procesa, jer iskreno vjerujemo da ćemo mnogo više postići ako državni i privatni sektor rade zajedno. Reforme usmjerene na unapređenje poslovnog ambijenta moraju biti efikasnije implementirane kako bi se stvorila povoljna poslovna klima i omogućio brži rast cjelokupne crnogorske ekonomije. Ovo će se postići blagovremenim i otvorenim dijalogom sa privatnim sektorom kako bi se prepoznale potrebe biznis zajednice”, objasnio je Šoen.\nVladavina prava preduslov za poslovne aktivnosti\nU svim izvještajima SSI “vladavina prava” prepoznata je kao najizazovniji preduslov za obavljanje poslovnih aktivnosti i od presudnog je značaja, prema riječima Šoena, postojanje predvidljivog poslovnog okruženja, koje podrazumijeva transparentnost rada državne uprave.\n“Mišljenja smo da bi tokom 2019. godine, Vlada trebalo da se fokusira na unapređenje stanja u oblastima značajnim za obavljanje poslovnih aktivnosti – pojednostavljenje postupka registracije preduzeća kroz uvođenje pune elektronske registracije, pojednostavljenje procedura plaćanja poreza, registrovanja nepokretnosti, izvršenja ugovora, dobijanja dozvole za građenje, prekogranične saradnje i dobijanja priključka za električnu energiju”, istakao je Šoen.\nSSI je u posljednjem izdanju Bijele knjige identifikovao je nekoliko ključnih oblasti koje predstavljaju njegov fokus već nekoliko godina i to vladavina prava, tržište rada (prvenstveno kroz zakon o radu), siva ekonomija i inspekcije, porezi, korporativno upravljanje, razvoj nekretnina, ljudski resursi…\n“Ove kategorije se iz godine u godinu prepoznaju kao prioriteti i zahtijevaju sistemski pristup i reformsku agendu. Kada je riječ o posebnim zakonima, pozivamo Vladu da pažljivo razmotri odredbe propisane zakonima o radu, bankama, javno-privatnom partnerstvu, strancima i administrativnim taksama, jer je njihova kvalitetna priprema i implementacija od presudnog značaja za dalje unapređenje poslovnog okruženja”, poručio je Šoen.\nZakon o JPP će podstaći infrastrukturna ulaganja\nŠoen je kazao da novi Zakon o javno-privatnom partnerstvu (JPP) treba sistemski da reguliše okvir javno-privatnog partnerstva kao novog instrumenta investicione politike u Crnoj Gori.\n“Ovaj zakon je preduslov, ali treba da posluži i kao dobra osnova za dalje investicione aktivnosti, posebno za dalja infrastrukturna ulaganja, kao i unapređenje poslovnog okruženja u oblastima od značaja za obavljanje poslova od javnog interesa”, rekao je Šoen.\nOn je objasnio da se očekuje da će ključni projekti u okviru ovog modela biti infrastrukturna ulaganja u sektorima saobraćaja, obrazovanja i zdravstva, kao i manji projekti u komunalnim djelatnostima.\n“Raduje nas činjenica da je predlogom zakona o javno-privatnom partnerstvu predviđeno uspostavljanje Agencije za investicije Crne Gore, kao centralnog tijela zaduženog za cjelokupnu investicionu politiku, uključujući i novi model javno-privatnog partnerstva. Na ovaj način vjerujemo da će Agencija dobiti još snažniju podršku za investicione aktivnosti i ostvariti jaču saradnju sa privatnim sektorom u Crnoj Gori”, kazao je Šoen.\nBulatovićeva je kazala da bi taj zakon trebalo da doprinese poboljšanju investicione klime i podstakne infrastrukturna ulaganja.\n“Ovo je ocjena koju smo mogli čuti i od ministra finansija Darka Radunovića na panel diskusiji u okviru programa “Partnerstvo za bolje okruženje”, koje AmCham sprovodi sa pet ministarstava”, kazala je Bulatovićeva.\nPOJMOVIamchamž Američka privredna komora katarina Bulatović AmCham Savjet stranih investitora (SSICG)\nPrevious Kineska ekonomija će već naredne godine nadmašiti američku\nSljedeći Naslovne strane dnevnih novina za 9. januar – Najvažnije vijesti iz ekonomije\nSavjet stranih investitora – Značajno unaprijeđen poslovni ambijent u Crnoj Gori


Zvizdić: Zatvorićemo granicu prema istoku, ako iz Grčke krene novi talas migranata - Svet - Dnevni list Danas\nPočetna » Svet » Zvizdić: Zatvorićemo granicu prema istoku, ako iz Grčke krene novi talas migranata\n0Piše: Beta 08. aprila 2019. 17.25 Izmenjeno: 11. aprila 2019. 04.03\n„Stvar je još pod kontrolom, ali ne garantujemo da će tako i ostati ako je istina da će Grčka otvoriti granice i pustiti desetine hiljada migranata“, rekao je Zvizdić novinarima u Sarajevu.\nOn je ocenio da se „ne zna šta će se desiti ako krene novi talas iz Grčke“, dodavši da će institucije BiH pratiti situaciju i sve više zatvarati granice prema istoku, ako granice prema zapadu budu zatvarane.\n„Radićemo to u recipročnom odnosu“, rekao je Zvizdić.\nAko se granice zemalja EU budu nastavile hermetički zatvarati za prolaz migranata, rekao je on, BiH će ići ka hermetičkom zatvaranju granice prema istočnim susedima.\n„Već smo zatražili od Predsedništva BiH da odobri angažovanje pripadnika inženjerijskih jedinica Oružanih snaga bez oružja, koji će da zapreče nelegalne prelaze preko kojih se nelegalno kreću migranti. Treba nam hiljadu policajaca na granici, zajedno sa predstavnicima inženjerijskih jedinica da zaprečimo i zatvorimo granicu“, naglasio je Zvizdić.\nDodao je da se ne radi „ni o kakvim hiljadama potencijalno opasnih terorista koji se vraćaju u BiH iz Sirije“.\n„To je laž. Iz Sirije se vratilo do sada 46 državljana BiH, još se u Siriji nalaze 104, od kojih je 58 žena i dece. Mi ćemo ih sistemski preuzimati u saradnji i dogovoru sa međunarodnim partnerima“, istakao je predsedavajući Saveta ministara BiH.\nZvizdić je još ocenio da se pitanje migranta koristi kao tema za političko prepucavanje, a ne da bi se problem rešio.\n„Od ukupno odobrenih 13 miliona evra za rešavanje problema migranata institucije BiH dobile su samo dva miliona evra, a 11 su dobile međunarodne organizacije i Savet ministara nema nikakvu kontrolu nad utroškom tih sredstava“, zaključio je on.\nbosna i hercegovina, granica, grcka, migranti, srbija, zatvaranjeSarajevo\nOkružno takmičenje iz srpskog jezika počinje u 8.30


Faktor | Vučić: Mnogo sam jači i finansijski i vojno nego što je bio Milošević\n- Šest vijekova kasnije, danas, opet smo pred bitkama i u bitkama. One nisu oružane, mada ni takve još nisu isključene. Srpski narod je ove godine postao svjestan nužnosti svoje međusobne sloge kao neophodnog uslova za svoj sadašnji život i dalji razvoj. Uvjeren sam da će ta svijest o slozi i jedinstvu omogućiti Srbiji ne samo da funkcioniše kao država, već da funkcioniše kao uspješna država - rekao je tada Milošević, te optužio svoje prethodnike da su ustupcima pokazali vazalski mentalitet.\nAleksandar Vučićpredsjednik SrbijeBiH


Utakmica Srbija – Švajcarska protekla bez napada Islamske države - FakeNews Tragač\nUtakmica Srbija – Švajcarska u drugoj grupi kola E odigrana juče na Svetskom prvenstvu u Rusiji protekla je bez incidenata, iako su mnogi predviđali nerede. Dnevni list Kurir, a potom i portal Srbija danas najavili su 16. juna da albanski ogranak Islamske države sprema napad tokom utakmice, u tekstu „Pobićemo orlove!“.\nOvi mediji navode da je balkanski ogranak terorističke organizacije ISIS uputio zastrašujuće pretnje fudbalerima i navijačima Srbije na Svetskom prvenstvu. Srbija danas se u svom tekstu poziva na video u kojem se mogu čuti prepričane pretnje koje je ISIS izrekao govoreći o fudbalskom prvenstvu pre no što je ono počelo.\n„Džihadisti su objavili jezivi video na kome prikazuju snimke napada na stadione, a balkanska frakcija koju čine Albanci, sprema akciju za naš duel sa Švajcarskom“, naveo je pomenuti portal. Međutim, uvidom u prateći snimak, a na koji se oni pozivaju, FN Tragač je utvrdio da se među pretnjama ne nalazi ona navodno upućena srpskim fudbalerima i navijačima. Takođe, u snimku nema govora o tome da navedene pretnje dolaze od balkanskog ogranka Islamske države sačinjenog od Albanaca.\nU stranim medijima jesu se još u maju pominjale pretnje koje je ISIS uputio fudbalerima, ali su u pitanju fudbaleri Argentine, Portugala i Brazila – Lionel Mesi, Kristijano Ronaldo i Nejmar. U pitanju su montaže na kojima se prikazuje kako pripadnici Islamske države obezglavljuju navedene fudbalere.\nKurir Srbija danas\nAlbanija Argentina Brazil Portugal Švajcarska